Xabier Soubelet - 71 Mikel Saindua-ipuina- Gure herria liburuan\n71 Mikel Saindua-ipuina- Gure herria liburuan\nGau hura urteko lorik gabeko gau bakarra zen eta herriko etxe guztietan urduritasuna zen nagusi. Ume guztiak oheratzen zirenean biharamoneko ospakizuna gogoan zeukaten, igande hartan ospatzen zen Mikel Txiki sainduaren eguna, musika eta txistuaren omenaldi handia. Orain mende ainitz gertatutako gertaerak urtero festekatzen ziren eta herriko patroi handiaren ohorez jaietako egun nagusia ospatzen zen. Nondik zetorren ohitura hori inork garbi ez zekien aldiz plazaren erdian zegoen haritza adoratzen zela bai, jaia txorien txistuekin loturik zegoela ere bai eta Mikel txikia izan zela orduko izarra ere bai. Gau hartan umeek zegiten ametsetan lehengo gertaerak denei agertzen zitzaien eta burutxo gehienetan ixtorio berdina zagerien bainan hura ametsetako gauza bat baizik ez zen.\nIker ditzagun beraz herriko ume horien ametsak eta orduan gertatutakoak jakin ditzagun:\nIgandero, herri txiki haren plaza hartan, haurreria guztia irria ezpainetan biltzen zen. Etxe guztietan goizeko bederatzietako amatxo guztiek haien seme-alabatxoak esnatzen zituzten, nork bere izena abots eztiez ahoskatuz, nork maitasun beteriko fereka atsegingarriz musukatuz, nork berezko ustegabeko oihu bortitz batez iratzarriz, nork, gelako atean danbaka kolpe batez, bakoitxak beren seme-alaben aldeko amodioa bere gisara erakutsiz . Maitasunaren neurria azaldu baino, hein desberdin horiek amatxo horien nortasuna edo momentuko sentimendua zerakusan, izan zedin lasai bezain gozoa edo nekatuta bezain nardatuta.Ume guztiek haien amatxo sakonki ezagutzen zutelako maitasun begiez edozein esnabidea onartzen zuten eta muxu ezti bat emanez ohetik jeikitzen ziren egun txoragarri bat pasatuko zutela jakinez.\nDenak ordu berean gosaltzen hasten ziren, batzuek txokolatesnea bixkotxekin, besteek kafesnea ogi, gurin eta erreximentarekin, gutxienek esne hutsa, laranja zumoa ezti tanta batzukin.Igandeetan janzten zituzten jantziak beste egunetan baino dotoreagoak ziren, nahiz eta ator txuri eta ttettarrik ez eraman.\nHamart’erditako denak etxetik ateratzen ziren, nor aitamen eskutik, nor anai-arreben korriken atzetik, nor salto eta jauzika neguko hotzetik ihes egiteko moduan.Azaroko egun haietan inguruak ihintzez estalirik zeuden, ihintza txuri bezain dirdiratsu atsegingarriz.Igandea egun berezia zen eta belaietan zeuden txorimaloak familiak haien txapel zabalez agurtzen zituzten, eskolako bidea beste egunetan hartzen zutelarik egiten ez zutena. Herriko plazara iristeko behar zituzten hamar minutuak ahal bezain laster korritzen zituzten, ama guztien desitxaropenez, umeek zeukaten ibiltzeko neurkada segiezina baitzen. Harrizko lauki luze zabal haren lau bideetatik builaka agertzen zirenean, jadanik iritsi ziren beste laguntxoak agurtzeko poza zeukaten eta oihuz oihuz denak ohiko jostaleku haren erdian irriz beterik elkartzen ziren, astean zehar egunero elkarrekin zeudela ahantzirik.\nEgun hartan plaza bazterrean zeuden zuhaitzak txoririk gabe zeuden eta haurren builakadei ohiko txistuek airerik ez zieten ematen, inguruetan isiltasuna nagusi. Irrifarrez egon arren denek eskas horretaz konturatu ziren eta bat besteari begira harridurez beterik egon ziren, gurasoak mezetara lerroka elizan sartzen ziren bitartean, herrixka haren ohitura bitxi baten arauak jarraituz, umeak meza denboran kanpoan jolasten uzteak plazari beste inon ez zegoen halako bereztasunik ematen zion. Askatasun une horretan bi aukera irekitzen zitzaizkien, bat ume guziei berez ateratzen zaien bihurrikeritan aritzea, joko tradizionaletan aritzea edo biak bat eginez, zirtzilkeriz beteriko zentzudun ekintzetan aritzea.\nTxisturik gabeko zuhaitzek txikitxoen begiradak iltzatzen zituzten bitartean isiltasun haren arrazoina ikertu behar zutela erabaki zuten.Batek, hotzaren eraginez txoriak ez zirela atera zioen, besteek bideko txorimaloek haien eginbidea bete zutela, beste azkenek oraindik goizegi izan zitekeela bainan inork ez zioten kasu gehiegirik eman, eguraldi ederra baitzurbilen eta txoriak falta arren, ohiko bele kroakariak hor egon behar zuketeen. Mikel,haurren arteko txikienak erraldoiaren ixtoria berriro plazaratu zuen, beste batzuen onarpenez, ume gehienen jakin gosez. Denak konbenzitzeko denbora gutxi behar izan zuen eta guztiak lerroka, mezetara abiatzen balira bezala, ondoko oihanerantz abiatu ziren, eskas zeukaten txorien txistuak ezpainetan.Mikelek txioen eskasa zuzena ez zela ongi adierazi zien, bereziki halako gauzetan kasu asko ematen ez zutenei eta haren iturria jakin behar zutela esan zien.\nAspalditik erraldoi haren egoitza herrian aipatzen zen, oihan gaineko mendian zirekien leizezuloan bizitoki zeukala zioten ere.Goraino joatea inor ez ausartu arren, behin baino gehiagotan baso barruan ikusi omen zuten, bere urrats pisuez, bere gorputz astunaz eta bere beso luzeez. Batzuek gizon gaizto horren berri bazeukaten, behin baino gehiagotan etxeetan erraildoiaren mehatxua egin zietelako, gaizki portatzen zirenean edo jaten ez zutenean, beste batzuk aldiz ezaguna zeukaten, batez ere euskal ohiturak ezezagunak zituztena\nMikeltxok, haurren arteko eramaileak egungo plana beste guziei adierazi zien, egoera ahal bezain ongi esplikatuz, bereziki mugimendua segitzea baizik egiten ez zutenei.\n-“Gaur txoriak eskas ditugu atzo gizandia jetsi zelako eta dena jan zituelako gu doinu alairik gabe uzteko asmotan, beraz zerbait egin dezagun halako gauzarik gehiago gerta ez dadin. Erraldoia herriratzen den aldiro txori guztiak eskuka adar gainetatik ahoratzen dituela badakizue eta herria txisturik gabe uzten dituela ere bai.Irakats diezaiogun gurekin ez jokatzea!”\nUme guztiak jakin gosez beterik Mikel txikiaren begira zeuden.\n“-Zuek txistua ozenki joko duzue, ezpainen artetik ahal bezain gogorki jalgirik-“esan zion ezkerreko taldeari.\n“-Zuek aldiz adar batekin enborren gainean joko duzue, danbor handi bat zanpatzen bazinute bezala”-eskuineko taldeari.\n“- Beste guztiak, ostoak higituko dituzue ea bere gaineko egoitza hartatik oihan barneko bizia somatzen duen eta jestarazten dugun”\nUme guztiek bazekiten orain txorien eskasaren arrazoina, atzo erraldoiak bere izugarrizko pausu astunez basoratu eta herriratu zen bere gosea asetzeko asmotan.\nHaritz baten zulo zahar batetik txoritxo baten mokoa agertu zitzaien, isil-isilik, izialduraz josirik:”-Aizue txikiak, atzo gauean erraldoia nola jetsi zen nik ikusi nuen eta nola nere laguntxo guztiak jan zituen ere, adar gainetatik eskukada betez txoritxoak harturik eta\nkolpe batez ahoraturik. Segur oraintxe leizean erdi lo dagoela bere betekada pasarazten ,bainan kontuz ibili mesedez-“ esan zien bere burutxoa berriro zuloan sarturik.\nBeste txantxangorri ausart baten abotsa entzun zutenean txori bat baino gehiago basoan bizirik bazegoela jakin zuten, denak gorderik, denak ikaraz beterik izkutaturik:\n”-Bai basoan gogorki sartu zen, zuhaitz txikiak osoki zapaltzen eta aurpegian zafla ematen zioten osto adarrak kolpe batez irensten, eskutan txoriak estuki bizirik hartzen zituen eta iresten. Bere asmoa gosea asetzea ez zela ohartu nintzen, txistu ederrak isilaraztea baizik.Jakin ezazue lehen aldia ez dela, behin baino gehiagotan halakoak egiten ikusi baitut bainan otoi, zerbait egin ezazue laguntxoak.”-\nHaurrak harriturik zeuden nahiz eta jakin behin baino gehiagotan halako sarraskia gertatu izan zela eta erraldoiak herria doinu alairik gabe gelditzea zeukala griña handiena.Zergaitik ote zeukan halako obsesiorik? Txistua belarriko mina egiten ziolako edo musikak nardatzen zuelako edo ohiko gaiztokeri hutsez dena jatera oihanera jesten zelako?\n-“Gurasoak mezetatik atera baino lehen.ordu osoa daukagu, beraz lehenbailehen gure eginbeharrak egin ditzagun” -esan zuen Mikeltxok.\nUne batez ume guztiak pentsaketetan jarri ziren, nork atso zaharren ixtoriotzat hartzen zuen ipuina egiazkoa zela oharturik, nork gurasoen mehatsutzat asmaturiko kontua errealitatez beterik zegoela ikusirik, nork taldeak ematen duen indarra baliatu behar zela pentsaturik , behingoan herria txistu alaiez betiko pozik egon zedin.Denek bat egin zuten eta komando bitxi hark gorputza hartu zuen.Militarren aparteko taldea osatu zuten, han larderirik ez baitzegoen, ez eta inposaketarik, are gutxiago orden handirik.Bakoitxak berea egin behar zuen bere baitan sentitzen zuelako, inolaz ez norbaiten aginduan egoteagatik.\nUme guztiek beren tokia hartu zuten eta Mikelek zimista batek jo zuen enbor kiskali bat han urrunean ikusi zuen.Gero eta hurbilago egonez izkutaleku hauta bat izan zitekeela gogartu zuen eta ezer gehiago esan gabe zulo beltz hartan sartu zen, adarrak besotzat harturik, begiak ontza baten pare borobildurik, gertatzen zen guztiaren buru belarri.Garrantzitsuarena dei emaileek haien lana ongi betetzea zen eta ostoz beteriko ardaxkak ozenki mugitzea denek jakin dezaten erraldoia esnatu zela eta leizetik ateratzeko gertu zegoela.Denek seinale horren zain zeuden eta ostoak eta ardaxkak mugitzen hasi zirenean, bat-batean haizea goratu zen, iparraize gogorra, bere indarrez umeei helburua lortzea lagundu zituena.Han altxatu zen soinua izugarria zen eta ufaka zegoen haizeak zeru lurreko bazter guatuiak ikaratzeko egina zegoen.\nErraldoia bere lo egonaldi luze hartan begiak ireki zituen eta berehala hostoen soinua entzun zuen. Nola zitekeen atzoko erasoaren ondotik basoan bizirik egotea? Nondik debru ateratzen ote ziren soinu iraingarri horiek? Leizetik atera zenean eta begietatik bere esku zabalez makarrak kendurik, beheko aldera soaldi luze bat bota zuen, umetxoak bere begira zeudela jakin gabe.Ostoen hotsak oihanena norbait bizirik zegoela adierazi zion bainan nor ote zitekeen aldiz ez zekien, beretzat txori bizirik ez baitzen gelditzen.\nIndarrez beterik eta beherantz zetorren bidexkari kasurik egin gabe,zelaietako hesiak kolpe batez bota zituen, iratze guztiak zapaltzen zituelarik.Argiak begietan min egin arren, eta bidea gogoz ezagutzeagatik begiak itxi zituen, itsu baten antzera aurrera joanik.Oihanean sartu zenean bere burua haritz eta pago garaien gailurreraino iristen zen eta eskuekin zuhaitz guztiak dinlindan ezartzen zituen, osoek begietan sartu eta min egin baino lehen.\nHan urrunean erraldoia ikusi zuenean Mikelek txistu egin zuen, lagun guztiek enbor danborra jotzen zuten bitartean. Erraldoi gaiztoa geldi geldirik geratu zen ea zer txori ausarta txistuka egon zitekeen bera oihanean egonik? Nardaturik eta ezer ezin aurkiturik berriz ere txistuprobokatzailea entzun zuen.\nErdi itsurik,soinu galdu haren bila abiatu zen, bizigai izan zitezkeen beste guztiak bazterturik.Haritz ausart hari hurbildu zitzaionean erre zulo beltz bat bzela konturatu zen eta zuhaitz hil batean bizirik ez zitekeela izan pentsatu zuen. Halere zulo barnean begiratzen saiatu zenean txikitxoek higitu zuten adar ostotsu bat begian sartu zitzaion eta gizandiak berehala gorputza berriro altxatu zuen, bere esku zabalekin begian zeukan hazka kendu nahirik.Bainan berriro txistua hain hurbil entzun zuenean, bere burua apaldurik, zulo erre hura ikertzea erabaki zuen, debaldetan, inon ez zuelako aurkitu, ez zuhaitzaren sabelaren barnean ezta ere adar eta ardaxken gainean.Zer mixterio?\nGora, behera, barnera, esker eta eskuinera so eginez,zuhaitzaren iguruan jautsika, biraka, itzulika, ibilki, lasterka...nondik zetorren bada soinu madarikatu hura?\nAsperturik eta osoki eroturik, bere indar guztiez arbola errotik atera zuen eta lurrera jaurtiki bainan txistuak jarraitzen zuen, gure gizandia erabat zoraturik utzirik.Mikeltxo zutitu zenean bere lagun guztiak txaloka hasi ziren, nor ostoak ozenki mugitzen, nor makilez enbor gainetan jotzen. Erraldoia zorabiaturik zegoen et Mikelen lehenbiziko urratsak segitu zituen, gogoa erabat galdu izan balu bezala. Mikeltxoren txistua gero eta alaiagoa zen eta bere lagun guztiak txistuka hasi ziren ere. Adimena galdurik erraldoia txistuaren atzetik dantzan zebilen eta herriko plazaraino ibilaldi ergel horretan ailegatu zen.Hain beste txistu entzunez, mezatik ateratzen ziren guraso guztiak irrifarrez hasi ziren, haien harridura ezin izkutaturik. Ume guztien artean erraldoia bultzatu zuten eta lurrera bota.\nMezondotik elizatik ateratzen zen apaizak gurutze bat bihotzean iltzatu behar zitzaiola oihukatu zuen eta berehala tripa ireki behar zitzaiola ere bainan Mikelek, bere enbor barnetik jalgirik , astokeri basetako unea ez zela buila egin zion hasarre eta hemen lortu behar zen bakarra txorien itzultzea zela, beraz apaizaren pretentsio salbaiak bertan bera gelditu zituen. Alaitasuna itzul zedin, zuhaitzaren zulo erre handiaren parean beste zulo bat behar zela pentsatzen egon zen zerurantz begira eta bat-batean goiko zeru gardena lainotzen hasi zen eta erabat goibeldu zen. Hedoien artean andre eder baten itxura agertu zen, azken eguzkiaren izpiez argituriko ile luze apaindutako emazte ederra, bere irri alaiez umeak hainbeste maite zituen emazte baten irudia. Gainean zeukan soineko txuriak denen begiraden dirdirak helatu zituen, zeruan inoiz ez den ikusi kolorez gartsuez.Bere inguruan hedoiak beltz-beltzak bihurtu ziren eta hegaldan zegoen andrearen itxura paregabekoa zitzaien. Gurasoak ere lilluraturik zeuden, begiak borobildurik, geldi geldirik, elizatean harriturik.Denek Mari zela pentsatu zuten, txikitik zaharrei aditu zioten emazte haren itxura, hainbeste ipuinetan agertu izan zitzaien irudikaturiko andre ederra, ibarreko inguru eta bazter guztietan sinistu izan zuten jeinuaren irudia. Apaiza aldiz ezin serioago zegoen, bere meza liburua eskutan, bere begi aintzinean zeukana ezin sinetsiz. Herritarrei zenbat aldiz ez ote zien esan halako zozokerietan ez sinestea eta euskal jeinu horiek lehengo denboretakoak zirela, Jesusen lehenagoko aro zaharrekoak eta mundu honetan Jainko bat baizik ez zela, Jaungoiko Jainkoa. Bere inguruan zituen gizon emazteak bitxiki begiratzen zien, zerbaitetaz damutzen balitz bezala bainan bere buruan baizik ez zegoen zeruan oraintxe zagerien idrudia jainko batena zela, gehienek hori gogoan ez zeukatelako eta ikusten zuten guztiari adierazpen zentzudunik ez zietelako ematen. Meteologiaren aldiberetasuna edo mirari bat izan zitekeen edo xinpleki alaitasunaren itxura, umeei musika eta txistua itzultzeko agertu zen gizaki lainotsua.\nGain gainetik, eta kolpe arin batez, etzanik zegoen erraldoiaren sabeleraino zimista argitsu bezain azkar bat bidali zuen,egur goroldiotsuan zulo ketsu bat sorturik. Denak zerbaiten zain zeuden, mirakuilu baten antzeko zerbaiten zain eta izugarrizko trumoiaren eztanda entzun zenean, txioak entzuten hasi ziren gero eta ozenago, ehunka, milaka eta bat-batean\nsabel zulatu hartatik atera zen txolarre alaiak bazterrak berriro irriz bete zituen. Hegalda lasterretan zebiltzaten txoriak jira bira txorabiaturitan zihoazen, haien hegal egiteko ahalmena berriro berreskuratzen ari ziren bezala. Plaza inguruko zuhaitzak ohiko txoriez hornitu ziren, ondoko oihaneko arbola guztiak berriro kantuz hasi ziren, eliz dorreko zagita txori moltzoez estali zen eta inork uste izan gabe gure herria betiko alai bihurtu zen.Han zeuden guztiak berriro txaloka hasi ziren eta haien ezpainetan zagerien irrifarra luzarakoa izan zen. Denak irriz, apaiza izan ezik. Jakin ezazue zer zeukan buruan, bere elizkideen artean modu horretan xelebretuta egon ondotik.\nMikelen zuhaitza plazaren erdian landatu zuten eta erraldoi gaiztoa enbor errearen zulo beltz hartan sartu zuten. Zerua atertzen hasi zen eta desagertu baino lehen Marik zuhaitzari erre baino lehenagoko itxura eman zion, zimistak jo aintzin zeukan itxura zahar bezain ederra. Haritz hura betiko plazaren erdian egon zen, txorien kabi guztiak bere adarretan babesten. Herritar guztiek izugarrizko benerazioa zioten, Mari ongilearen emaitza zelako, alaitasuna herrira itzuli zelako eta Mikeltxori esker txoriak haien toki naturalera berriz ere etorri zirelako.\nGertaera hoietatik hainbeste mende iragan zen jende guztiak benetan gertatu zena ahantzi zuela eta urtez urte egia gero eta apainduagoa zagerien. Hala eta guztiz ere zuhaitza plazaren erdian irauten zuen eta Mikel txiki sainduaren egunean jendea trumilka zurbilen, herrixka hartan txistu eta doinuaren eguna bilakatu baitzen. Elizak egun berezi hori bereganatu zuen eta besta eguna bihurtu zuen .Goizeko hamarretako meza nagusiak hasiera ematen zion, ohidura zahar batek igande horretan gurasoak mezetara sartzen ziren bitartean, haurrak plazan jostatzen uzten zituela erabat ahantziz. Bainan hori ez zen garrantzitsuarena, txorien txioak bizi bizirik zeudela baizik eta behin, haritz sakratu hori musikaren ohorez landatu zutela, elizako kantuen ohorez batzuentzat, euskal musika herrikoiarenez beste batzuentzat, musika naturalaren oroimenez beste azkenentzat. Inork ez zekien zoin zen egiazko arrazoina bainan musikarekin lotuta zegoela bai. Musika egun horretan hainbeste ospakizun bazen inork ez zezakeela esan zoin zen une nagusia, denek garrantzi handia baitzuten.Agian ospakizun nagusia goizean plazan egiten zena izan zitekeen, Mikel Sainduaren egun horretan herriko haurrak plaza erdiko zuhaitzaren inguruan elkartzen zirenean eta denak “ Txoria txori” deitutako aire bat txistukatzen zutenean, gurasoen miresturiko soak lekuko. Apaizarentzat garrantzitsuenak eliza ospakizunak ziren eta batez ere hori baino lehenago eliza barnean abesten zen kantua, lehen erdiko alkitan eserita zeuden ume guztiek, “Goizean argi hastean “ kantu zaharra abesten zutenean, gurasoek azken bi lerroak errepikatzen zituzten bitartean:\nGoizean argi hastean,ene leiho hegian\nTxori bat pausatzen da eta goraki hasten kantan\nTxori eijerra, hain alegera, entuten haidanean\nEne bihotezko tristura laster duak airean(berriz)\nEne txoririk maitena zertaz jin hiz nigana\nIratzarrazi nialarik ametsik eijerrena\nJinik hain gizik uste hiena baniala anitx pena\nEz, ez habil kontsolatzera malerusago dena.(berriz)\nDanba beterik zegoen elizan aditzen zen oihartzuna hunkigarria zen eta abesti ozen horien otoitza benetan negarra begietara erakartzen zuen. Apaizak bere predikuan Goliat baten ixtorioa kontatzen zuen, kopetaren erdian begi bat baizik ez zuen erraldoi baten ixtorioa, Mikel Txikitxo batek habaila baten bitartez harri bat bota ziona eta erahil zuena. Apaizak gauzak nahasten zituela bertakoei iduritzen zitzaien bainan isil-isilik egoten ziren buruan zeukan saltsa izugarriaren aurrean muturik egon nahiez, maiz halako nahaskeriak egiten baitzituen, hala aita, semea eta izpiritu saindua aipatzen zituenean nola hirutasun famatu hori adierazi nahi zuenean, bainan elizkideek barkatzen zuten, hain aditua ez zela jakinez.\nJendea elizatik ateratzen zenean atearen aurrean egoten zen ezkilen din-dan-bolerana entzuten eta hura bukatzen zenean plazaren erdira abiatzen zen, han jadanik bildu zen hainbeste kanpotiarren erdira. Egun hori peregrazione bat bihurtu zen eta Euskal herriko toki guztietatik erromes pila bat bazetorren musikaren egun berezi hori ospatzera.Hamabitan herriko musika bandak “Txoria txori”ren lehenbiziko azpiko re notak jotzen zituen eta denek “- Hegoak ebaki banizkion....- abesten hasten zuten, umeek airea txistukatzen zuten bitartean. Inork ez zekien nondik zetorren kantu hori, nork egina zeukan, non asmatuta zegoen, bazekiten bakarra euskal kantu zaharraren ondarean zegoela eta Mikel Saindua Txikiren egun horretan solemnoki kantatu behar zela.\nKantuaren ondotik prozesio bitxi bat mendiraino egiten zen, gertaera baten ospatzera edo, eta apaizak, elizan zegoen Mikel haurra sainduaren igeltsuzko irudia esku tartean harturik, otoitz eta kantuetan elizatik kanpo abiatzen zen, denak makilak edo ardaxka ostotsuak eskutan zeramatela. Irun eta Hondarribiko alardearen gizon-emazteek oraindik egiten zuten antzeko zerbaiten antzera, denak oihanetik mendira zihoan bidexkatik garai argitsuetan zirekien leizeraino igotzen ziren, kantuz eta musikaz. Leizearen aurrera iristen zirenean apaizak irudi sakratua leizearen paretan zegoen zulo batean uzten zuen, han aintzinean egiten zen bazkari herrikoia presiditzen balu bezela. Herri kantu bazkari erraldoi horretan milaka jende parte hartzen zuen eta inork ez zekien zuzen zergaitik lezearen parean egiten ohi zen, aldiz kantua eta musikarekin lotuta zegoela denen gogoetan zegoen.Mingaina eta babarrunak jatea zen ohitura. Mikel txiki sainduaren irudian irritxo bat ikus zitekeen, garbiki jalgitzen ez zen irritxoa bainan bai ordaintza bat zerakusana. Ordaintza hori jaiarekin lotuta zegoenez inork ez zekien ere ez bainan hala zen eta kitto! Bazkal ondotik ibilaldi saindua berriz herrira abiatzen zen arratsean antolatzen zen dantzaldian gazte guztiek parte har zezaten, zuhaitzaren inguruan egiten zen erromeria gisako jai alaitsuan, dantza eta kanta zezaten. Artesauak, liburu dendak eta oroitzapen “souvenir” saltokiak ere montatzen ziren, nork berak zizelkaturiko txistua saltzen, nork zuhaitzaren ixtorio edo ipuina erakusten, nork “doinu zuhaitza”-ren ikurra jendeari proposatuz. Giroa ezin hobeagoa zirekien eta haurreria guztia pailaso eta marioneten inguruan zebilen, irriz, musika-doinu haien ixtorioen aurrean farrez. Marionetek Mikeltxo ausart baten ipuina kontatzen zuten, herriari alaitasuna itzuli zion mutil koxkor baten ixtorioa, erraldoi gaizto batek irentsitako txoriak herriari itzultzen zizkionak, txorien kantu alaiak herriari eskaintzen zizkionak bainan hori guztia ipuin bat besterik ez zen eta umeetatik aparte inork ez zien kasurik egiten.\nArratseko hamarretan elizdorreko ezkilak ozenki errepika hasten zireneko apaizak Mikel txikitxoaren irudia elizeko itzalilunean uzten zuen et festari bukaera emateko bere elizatetik zonbait otoitz botatzen zituen plazaren erdian zegoen jendeari azken bedenkazio bat emateko gisan. Igeltsuzko irudia laster Euskal herriko herri gehienetatik zehar ibiliko zen, batez ere Nafarroan, menditik herrira zetorren Mikel saindua eskuz eskuz bazihoan euskaltasunaren sinboloa izan balitz bezala.\nEmeki-emeki jende gehiena etxeratzen hasten zen, bereziki kanpotarrak, herrikoei zerbait arraroa gelditzen baitzitzaien egiteko.Herriko tabernaren aurrean bertako ohiko familiak elkartzen ziren nor osto batzuk eskutan, nor makil batzuk ahurretan.Eta horretan hasten zen gaueko estruendoa, musikarik gabeko soinualdi ozena, danborren eta ostoen soinuez egiten zen ibilaldi bitxia, norbait izutu nahi balitz bezalako ibilaldi izpiritu ihesarazlea. Egunean zehar zegoen ospakizun laiko bakarra zen, sinismenetik urrun zegoen ibilaldia eta horrek jende gehiago erakartzen zuen, alde batetik fededunak bere egunari bukaera eder bat eman zieizaioten, bestetik fedegabeak haien ustezko jaiaren egiazko iturburua errespeta izan zedin.\nHerriko itzuli guztia ematen zuten, ahal bezain harrabots handiena eginez eta karrika estuetatik iragaten zirenean hotsak bere oihartzun miresgarriarena hartzen zuen, ehunka ardaxka ostotsuen eta beste hainbeste makilkada ozenen soinuez. Ibilaldi hostsu hura zuhaitzaren parean bukatzen zen, denak txistuka, nonbaitetik herrira galdu izan zen txistua itzuli izan balitz bezela. Eta ospakizun horretan bukatzen zen goizetik hasi izan zen jai miresgarria, Mikel sainduaren musikaren besta paregabekoa, herri osoak ospatzen zuen omenaldi txoragarria.\nGaua herrira jetsi zen orduko eta famili guztiak plazatik zedazen bide ilunetatik haien etxetara lehiatzen ziren, umeek egun guztiaren zehar bizi izan zutena berriro eta bizi-bizirik beren gurasoei kontatzen, herriko plazan, zuhaitzaren parean, leizearen pareko bazkarian, kantu somlemnetan eta azken higialdian. Mikel sainduaren egun berezi horrek herritarrengan eragin handia zeukan eta urtean zehar denak haren zain zeuden, egunero berriz ere egun haundia etorri arte gutxiago falta zela esanez. Eta hala urtero musikaren besta berezi hori umore onean iragaiten zen, herritar guztiak bildurik. Usoek ere parranda horretan parte hartzen zuten azaroko egun ospetsu horren inguruan ehizia debekatuta zegoelako eta ohiko ehiztariek haien udazkeneko postuak lagatzen zituztelako herrira etortzeko. Inork ez daki kasualitatez edo bainan Mikel sainduaren egun hartan usoaldiak ehunka zeru gainetik pasatzen ziren, agian haien burua babespean sentitzen zutelako eta nabari zen iparraldetik hegorantz herriaren gainean iragaiteko, egun hori urduri igurikatzen zutela. Halere herriko gizon batzuek, fedegabeak eta ihizilariak izateagatik, festa hori egutegitik kendu nahi zuten, haritza hura baino ehizia sakratuagoa zeukatelako, bainan jaiak herrian zeukan arrakastak haien galderei uko egiten zien eta urteroko galdeketa isilari ezezko borobil batez erantzuten zioten. Ihizilari horiek gutxienak ziren, batez ere herrira berandu etorri zirenak, bertan ezkondu zirenak ala lur lanetara herriratu zirenak ere, sinesgaitza baitzen egiazko herritar batek halako ospakizun berezia ukatzea, batez ere jai hunkigarri hori txikitatik bizi izan balute.\nEta usoak gainetik pasatzen ziren, denak agurka bezela, ehiztari gaiztoei irain eginez baino plazan bildurik zegoen jendaldiari eskuminak emanez. Eta jendeak txalokada batez erantzuten zien, iragaiten zen hegalaldi bakoitxari txalokada handiagoa.\nEtxeko bidean haurren ahotan gehienetan itzultzen zen oroitzapena hori zen, urteroko uso hegalkadak gero eta handiagoak egiten zirelako eta hegoaizea laguntzat harturik, betiko agurra egitera iragaiten ziren.\nBiharamonean umeek ikastolarik ez zeukaten Mikel Sainduaren festaren ondotik jai zutelako eta ametsetan aritzeko denbora auserki bazeukaten, nork atzoko oroitzapenak gogoan, nork txorien txistuak belarritan, nork ostoaldi eta makilkada ozenak buruan, nork ere Mikel txikiaren irritxoa ezpainetan.\nIgande zortzi horretan apaizak elizeko jai nagusi hura oroitarazten zuen, bere predikuan Mikel txiki sainduari otoitz bereziak errezatzen .Bitartean tabernan zeuden herritarrak elizaren joko maltzurraz mintzatzen ari ziren, elizak besta herrikoia nola eskuratzen eta bereak egiten zituen komentatuz, salda bat edaten ari ziren bitartean.Olentzero, Mari eta halakoak aipatzen zituzten ere, euskal mitologiari lotuta zeuden sinesmen eta ospakizun guziak nola aldatuak eta ezabatuak izan diren azpimarratuz. Bainan ezkerreko fedegabe horiei kasu handirik ez zitzaien egiten, gizartea oinarri saindu bezain onetan tinkaturik zegoelako ...


Iru Komuninoe mueta, edo suerte\nI: Zeinbat Komuninoe mueta dira?\nE: Dira iru: deungia, epela ta ona.\nI: Zer da Komuninoe deungia?\nE: Da pekatu mortalian egina.\nI: Deungaro egiten dabe pekatu mortalian komulgetan diranak?\nE: Da asmau, ta egin al daitian pekatu andienetatik bat.\nI: Bildur andia euki biar deutsagu sakrilejiozko pekatu oni?\nE: Bai, orrentzat bildurrago izan biar gara, gogoratu al daikeguzan gaistakeria guztientzat baño.\nI: Zegaitik izan biar deutsagu ainbeste ikara, ta bildur?\nE: Zerren egiten jakon Jesu Kristori injuria gogor, ta ikaragarria bere gorputz, ta odol bedeinkatuba deungaro erabilliaz.\nI: Nun legoke obeto Jesu Kristoren gorputza, txakur, edo zapo baten eztarrian, edo pekatu mortalian komulgetan danen biotz barruban?\nE: Obeto legoke txakur, edo zapo baten eztarrian; zerren eztagoan leku ezainagorik pekatubaz loituta daguana baño.\nI: Zegaitik bildurtu biar gaitu pekatu onek geiago?\nE: Bere ondoringo negargarriak gaiti.\nI: Zein da guztien artian andiena?\nE: Andik sortu oi dan biotzeko gogortasuna, ta kondenazinoia.\nE: Zerren sakrilejio au egiten dabenaren biotza asko gogortuten dan jaramonik egiten ezteutsela graziaren dei, ta mobimentubai; eta gitxitan egin daruen egiazko penitenzia.\nI: Zegaitik alan?\nE: Zerren San Pablok dinuanaz, zorigaisto (sic) onek jan daruen euren galduera, edo kondenazinoia.\nI: Bada orren jazoera, edo ejenplurik?\nE: Bai, Judasen buruban, zein geratu zan komuninoe onduan dana gogorturik, ta sentimentu baga; ez eutsen enzuterik emon Jesu Kristoren amodiozko deiai, ta andik laster juan zan bere buruba urkatutera ernegazinoez inguraturik.\nI: Nortzuk dira komuninoe deunga bat egitera azartuten diranak?\nE: Lenengo konfesinoe on bat egiteko biar dan beste billakuntza, azterri, edo esamina egiten eztabenak.\n2. Bigarren, konfesinoian lotsaz, edo bildurrez pekatu mortalen bat gitxitu, edo estalduden (sic) dabenak.\n3. Irugarren, damu egiazko baga duazanak, edo artu gura eztitubenak biar dirian neurri, ta bidiak, bizitzia obatuteko.\nI: Zer da komuninoe epela?\nE: Da gitxi prestaurik, edo debozinoe baga egiten dana.\nI: Nortzuk dira geienez komuninoe epela egin daruenak?\nE: Onek dira, pekatu benialentzat iguinik, ta ikararik eztaukenak.\n2. Mundu onetako ondasun, ta bizitza onetako atseginetara itxasten dirianak.\n3. Gauza onetan jarduteko gogorik, ta arretarik artu ez daruenak.\nI: Asko bildurtu biar gaitu komuninoe epelak?\nE: Txito asko, ta iru errazoe gaiti.\nI: Zein da lenengua?\nE: Zerren komuninoe epelak naigabe andia emon daruaka Jesu Kristo geure Jaunari, nola Jaun andi bati emongo litxakion bere etxian artuko balitz otz otzik, bekoki illunaz, ta kendu baga berari arpegi emoten deutsen gauzaren batzuk.\nI: Zein da bigarrena?\nE: Zerren kalte andiak darakartz beregana epeltasuneko estadu, edo egoeran jarten danak mai santuban.\nI: Zetan dagoz kalte orrek?\nE: Zerren biotz bero, ta ondo prestaubetara ugari zabaldu daruazan Jesu Kristok milla ondasun, ta grazia, ta galtzen ditubalako geienak epelik komulgetan danak.\nI: Zein da irugarrena?\nE: Zerren askotari isten ditu ondoringo gaistuak.\nI: Zeintzuk dira?\nE: Isten dau arimia argaltasun negargarri baten, ta geratuten da adore, edo indar gitxigaz, tentazinoiak goituteko.\n2. Gitxika gitxika prestau darua komuninoe deunga, ta sakrilejiozko batera.\nE: Zerren pekatu txikar, edo benialentzat ardurarik eztabenak, ustetzaka legez jausi oi dira pekatu mortaletan, ta gero onetatik urteteko gogorik artzen ezta.\nI: Zer bitarteko dago komuninoe epelik ez egiteko?\nE: Iru, gure animia garbitutia penitenzia egiñaz pekatu benialak gaiti bere.\n2. Arreta geiagogaz bakartutia, ta gomutetia astiro komuninoe aurreko egunian, zer egitera goiazan.\n3. Komuninoe bakotxian geure borondatez nekagarri, edo mortifikazinoeren bat egitia.\nI: Zer da komuninoe ona?\nE: Da gauza ain santu batek esketan daben berotasun, ta debozinoe osuaz egiten doguna.\nI: Zeinbat ondasun dakaz komuninoe amodiotsu, ta onak?\nE: Geituten dau Jainkuaren grazia, ta amodiua.\n2. Kentzen deutsaz Diabrubari indarrak.\n3. Gitxituten dau deungaro (sic) leia, ta makurtasuna.\n4. Ebaten deutsaz aragiari bere egotzarrak.\n5. Argituten dau adimentuba Jainkuaren gauzak ezagututeko.\n6. Da geure salbazinoeko bairik, edo prendarik segurubena.\nI: Zetan igarriko deutsagu egiten ditugun edo ez komuninoe onak?\nE: Bost gauzatan: barristau, ta aurreratuten bagara humildade, ta Jainkuaren amodiuan.\n2. Oneregi, edo desprezietan baditugu lurreko arrotasun, ta banidadiak.\n3. Bildurtuten bagara pekatu txikarrakaz.\n4. Gogotik egiten baditugu karidadeko, ta penitenziako ekiñak, edo obrak.\n5. Gogua geitubaz bajuaku Jainkuaren gauzetarako, nola diran, bere berbak enzutia, liburu onak irakurtia, orazinoian inardutia, jente onakaz batzeia, ta komuninoe sarriagorako gurari, ta gose andia.\nI: Komuninoe on bat egiteko, zegaz baliauko gara?\nE: Iru gauzagaz: komuninoe batetik besterako bitartian jardun usadio, edo ekandu txarrak kentzen.\n2. Komuninoe bakotxian asmo barri bat artu, nola dan humiltasuneko, errukizko, edo penitenziako gauzaren bat egitia.\n3. Komuninoe egunian nekagarriren bat artu, edo itxi atsegin emon daikegun ibilkuntza, egoera, edo jateren bat.\nI: Noz daukagu obligazinoia komulgetako?\nE: Ezaguera osora eltzen garianian.\nI: Ardura andi euki biar dabe Kura Jaun ta Gurasuak umiak ondo komulgau ditezen?\nE: Txito andia: zerren bera dan zorioneko iturria, ondo egiten bada, ta zorigaistoko iturria deungaro egiten bada.\nI: Zer egin biar da ondo komulga ditezen?\nE: Prestetan asi biar dira mugonez, edo ordu onian, lau gauza eginaz.\n1. Usadio, edo oitura gaistuak itxi, ta len baño bizitza obago bat eruan. Sarri ta utsik egin baga juan, edo bialdu dotrinara. Erregubakaz Jainkuari grazia esketia, ta biotza pekatu guztietatik garbitutia penitenziako iturrian.\nI: Zeintzui itxi biar ez jake komulgetan?\nE: Dotrina eztakienai; gauza onetarako gogorik eztaukenei; usadio txarrak larga gura eztitubenai; lagun deungakaz batzen diranai; euren gurasuetarako obedienziarik artu gura eztabenai; eta ondo eztazaubenai zer duazan artzera.\nI: Nun egin biar da lenengo komuninoia?\nE: Eleisa nagusian Kura Jaunaren lakez, ta aginduz.\nI: Zer egiten dau Diabrubak ondo komulgau garianian?\nE: Topau milla asmo, artu ditugun grazia, ta ondasunak galerazoteko.\nI: Zelan iraun eragingo deutsegu grazia onei?\nE: Sarri komulgaubaz, astirik emoten ezteutsagula Diabrubari lakiuak ezarri, ta gu kastigetako.\nI: Beraz ondo da sarri komulgetia?\nE: Da txito ona, Santu guztiak esan, ta egitekaz erakutsi daben legez.\nI: Eta deungaro egiten dabe esan daruenak, obiago dala bakan, ta ondo komulgetia, sarri, ta deungaro baño?\nE: Txito deungaro: zerren errazago dan sarri egiten dan gauzia ondo egitia, bakan, edo gitxitan egiten dana baño. Baña onetan Konfesore zurrak jakingo ditu zer neurriak artu, edo zer mugarriak ifini.\nI: Zeinbat ondasun ateraten dira sarri komulgaubaz?\nE: Iru dira jakinenak: An artzen da indarra aragiaren, ta Diabrubaren gurari, edo asmuen kontra\n2. Bizitza onetako neke, ta naigaben arinbidia, edo pazienziazko igarotia.\n3. Jainkuaren grazian egoteko, ta gauza onetan azkeneraño irauteko bitarteko, edo laguntasun andi bat.\nI: Zeinbat bider komulgetan ziran lenengo Kristinaubak?\nE: Egunoro, ta orregaitik ziran alakuak: Mai Santu onetatik urten eruen Leotzarren indarrakaz edozein martirio Jesu Kristo kurutzetubaren amodioz igaroteko.\nI: Nostik ona etorri da oraingo nasaitasun, ta aldantza negargarrizko dakuskun au?\nE: Sarri komulgetiari isten asi ziranetik.\nI: Eta ezpagara diña ain sarri komulgetako?\nE: Egin San Anbrosiok dinuana, au da, bizi egunoro artzeko dina garian moduban. Au da eguniango Ogia. Alanbere biurtuten naz esatera, Konfesoriari jagokela zetaraño eldu.


Irekia Eusko Jaurlaritza - Gobierno Vasco :: Innerarity: “kontzeptua “lurralde adimentsua” da, eremu teknologikotik haratago, eta osagai sozialak eta kulturalak ardatz hartuta”\nInnerarity: “kontzeptua “lurralde adimentsua” …\nJosé María López Mindegia/EJ argazkia Iturria: Irekia\n\nInnerarity: “kontzeptua “lurralde adimentsua” da, eremu teknologikotik haratago, eta osagai sozialak eta kulturalak ardatz hartuta” Iturria: Irekia\n\n\n\n\n\n\n\n\n\n\n\n\n\n\n\nEuskal Hiria XV. Kongresua Donostian\nJesús Ibarluzea jaunak azpimarratzen du “berdeguneen dotazio handiagoak eta hiri “lagunkoiek” osasunean duten eragina”\nSantiago Peñalba: “lurralde-antolamenduak helburu sektorialetara zabaldu behar da eta “plangintza integratu” batean oinarritu, “plan malguak” baliatuta.\nIzaskun Iriarte: “abenduan, erakunde eta pertsona adituen zein parte-hartzaileek egindako ekarpenak aztertuko dira. Horiek Bilbon abenduaren 12an, Donostian abenduaren 13an eta Vitoria-Gasteizen abenduaren 20an izango diren jardunaldietan jasoko dira”\nDaniel Innerarity Filosofiako katedradunak hartu zuen parte Euskal Hiria XV. Kongresuan eta teknologiari baino are gehiago “lurralde adimentsu” kontzeptuari eman zion garrantzia, giza eta kultura osagaiak ardatz hartuta. Osotasunaren eta tokikoaren arteko giltzadura eta lotura, irabazlerik eta galtzailerik gabea da Innerarityk babesten duen ideietako bat; izan ere, inor ez dagokio komunitate bakar bati, erlazio-espazio batean bizi baikara, eta etsai oinarrizko bat dugu: “ezjakintasuna”.\nInnerarityk “adimen kolektiboa”, “ezagutzaren gizartea” aintzat hartzera emandako pausua txalotu zuen, zeinetan aditua “sistema” den eta ez norbanakoak eta zeinetan aberastasuna “kapital sozialak” bereizten duen.\nGizartearen eskura hausnarketarako guneak jartzea eta sormenaren bitartez ezagutza ekoizteko molde berriak ugaritzea dira Innerarityk nahitaezkotzat jotzen dituen premisak, betiere, bazterkeriarik eza, heterogeneotasuna eta informaltasuna oinarri hartuta; eta horretarako, gobernu ez hain hierarkizatuak bultzatzen ditu, “harremanetan oinarritutako gobernantza” eta “ezagutza bere zabalean”, “parte-hartze eta zuzendaritza politikoarekin” batean ariko dena.\nEusko Jaurlaritzako eta Osakidetzako ordezkariek azaldu zuten atzo zeintzuk diren Lurralde Antolamenduaren Gidalerroen berrikuspenean aztertu diren zeharkako gaiak.\nGeneroaren ikuspegia abiaburu hartuta, 2005eko Emakumeen eta Gizonezkoen arteko Berdintasun Legearen inguruan egituratzen dena, lurralde antolamenduko gaietan aintzat hartu beharreko atalek eguneroko bizimodua, zaintzaren hirigintza eta lurralde inklusiboaren kontzeptua izan behar lituzkete jomuga.\nKlima-aldaketari emango zaion arretak aldaketa horiei aurre hartzea eta eragingo dituen ondorioak urritu eta egokitzea bideratu beharko du; Osasun gaietan, berriz, osasunaren aldeko hirigintza eta berdintasunaren ideiak dira ardatz.\nAtal honetan, Jesús Ibarluzea medikuak berariaz azpimarratu zuen eremu berdeak eraikitzeak edo hiri “lagunkoiak” diseinatzeak zenbateko eragina duten osasunean, are nabarmenago osasun mentalean. Euskarari dagokionez, erabileraren “arnasgune” diren tokien biziraupena bultzatu ez ezik, lurralde antolamenduak bideratu ere egin behar ditu, hiri eremuetan batik bat, euskara hauspotuko duten elkarreragin, jolas, gozatzeko guneak sortuz. Irisgarritasun unibertsala da zeharkako ardatz modura bereizitako beste kontzeptu bat, hau da, guztientzako hiriak diseinatu behar dira, aukera-berdintasuna lehenetsiko duen diseinua.\nZeharkako auzi guzti hauei beste bat erantsi behar zaie: lurraldeen arteko harremana, Euskadik duen kokaleku estrategikoaren ondorioz izugarrizko garrantzia baitu.\nNolanahi den ere, Santiago Peñalba arkitektoaren hitzetan, lurraldearen antolamenduak gain hartu behar die sektoreko helburuei eta “plangintza integratua” izan helburu, plan malguak garatuz, non epeak betetzeak berebiziko garrantzia duen.\nInguru fisikoa, landa eremua eta paisaia,\nEuskal Hiria Kongresuko lehen jardunaldiak amaiera gisa inguru fisikoari, landa eremuari eta paisaiari egin dio so, zeinak funtsezko garrantzia duen LAGen azterketan eta zeinetan udalerri bakoitzaren ekarpenak hartuko diren kontuan.\nLPPetan eta LAGen norabidean integratzen diren neurri espezifikoen proposamenaren bitartez, landa eremuaren eta inguru urbanoaren “elkarloturan” aurrera egin nahi da, baita laborantza sistemaren eta paisaiaren babes neurrien aplikazioan, zeinak izaera historikoko edota babes bisualaren pertzeptzioak biltzen dituen.\nMaría José Ainzek ingurune fisikoan jarri du begirada, hau “zoru ez-urbanizagarri” bezala ulertuz, zeinak EAEko lurraldearen %93a hartzen duen eta “edozein planifikazio tresnatan funtsezko elementu” bezala ulertu behar den.\nIngurune fisikoaren gainean lan egin behar denean, honen “zama gaitasuna”, ekimenak barne hartzeko gaitasuna eta bere “hauskortasuna” hartu behar dira kontuan, honela “lurralde erresiliente” bat antolatuko duten proposamenen taxutze batera bidean aurrera egin ahal izateko.\nLAGen 2016ko aurrerapenean lurzorua 6 kategoriatan bereiztea proposatzen da: babes berezikoa; ingurumenaren hobekuntza; basoa; nekazal-abeltzaintza eta landa; mendi-larreak eta azaleko uren babesa; betiere aintzat harturik ez dela “erabili gabeko lorzoruen” gainean lan egiten. Ainzen hitzetan indartu egin behar da Azpiegitura berdearen kontzeptua, non “ingurune fisiko guztia” jasoko den, hartara, era honetara, modu egokiagoan jokatzeko.\n“Gure ingurunean nekazaritzaren lana baino gauza bertako eta egiazkoagorik ez dago”. Hitz hauekin eman dio hasiera Yolanda Armentiak mintzaldiari. Nekazaritzak eta abeltzaintzak Euskadin duten izaera estrategikoa indartzearen alde egin du, sektore honi “elikaduraren eta elikagaien subiranotasunaren” iturri gailen irizteagatik, landa eremuan enpleguaren sortzaile eta ingurumenaren babesean eta lurraldearen antolamenduan ardatz izateagatik.\nArmentiak bere egin du nekazaritza sektorearen aldarria, lurra eta ura baliabide ez berriztagarritzat hartzekoa eta berdintasunaren kontzeptua azpimarratu du (landa eta hiri inguruneak antzeko zerbitzuak izan ditzaten); halaber, “borondate politikoa” eskatu du Nekazaritza eta Basozaintzako Lurralde Plan Sektorialak, LAGen sartua dagoenak, nekazal-lurren babesgarri modura erabilgarritasunik izan dezan.\nLAG eta horren berrikuspenak eredu inklusibo eta sozialagoa sortzen lagundu behar lukeela uste du eta “lurralde eredua berraztertzeko” ekarpen eta proposamen berriak jasoko dituen hildoa sortzeko bide eman du; eredu honek lurra okupatzeko molde berriak eskatzen ditu, nekazal lurrak galtzea saihestuko dutenak.\nCarles Castellek Bartzelonan gauzatu den Sit Xell esperientziaren berri eman du eta bere hitzaldia ideia baten gainean eraiki du: “baldin eta funtzio ekologiko bat badago zerbitzuak hornitu eta onurak dakartzana, hori desagerraraziko duten talkak saihestu behar dira”.\nNola egin hori, baina? Honen gainean teoria anitz dago, besteren artean, zerbitzu horiei moneta-balioa emateko eskatzen duena. Ordea, beharrezkoagoa da egitate honen kontzientzia hartzea eta helburu hori jomuga, kataluniar esperientziak mapa fisikoak zerbitzu-mapa bihurtu ditu eta honelako egitateak jasotzen ditu: polinizazioa, airearen iragazpena, konektibitate ekologikoa, eta abar.\nAzterlan honetan “balorazio-mapekin” lan egin zuten, “habitat-mapen” aldean; mapa horiek adituek osatu zituzten, izan ere eremu baliotsuenak edo hauskorrenak bereizten uzten zien. Hitz labur esanda, aipatutako lanean “lurraldea sistematzat” hartu zen, alderdi plural eta anitzagoak aztertuz.\nPaisaia “lurralde baten espazio-adierazpen eta bertan bizi den gizartearen isla” modura ulertzen bada, aisa uler daiteke gizarteak paisaia horiek “erakargarri eta zainduak” izateko egiten duen aldarria.\nPaisaia zaintzeko beharrezkoa da, Pablo Sánchez´en hitzetan, antolamenduari buruzko agirietan jasoko diren “baliabide erabilgarriak sortzea”, eragin daitekeen esparruetan “proposamen berariazkoak” eginez.\nDonostiako eta Debabarreneko Paisaiaren Katalogoa garatzean parte-hartze prozesu bat landu da, zenbait akats diagnostikatuak zirela, eta herritarrek paisaiaren gainean zuten pertzepzioa ebaluatu da, baliorik gehien aitortu zaien guneak bereizi dira eta adostutako proposamenak mamitzen lan egin da.\nHorretarako, 160 kontaktu gauzatu dira eta erredakzio taldeari ikusarazi dio beharrezkoa dela parte-hartze prozesuetan toki-administrazioaren laguntza izatea, abian diren plangintzak koordinatzea, hizkera irisgarria baliatzea eta debatearen mugak zedarritzea.\nLurralde Antolamenduaren Gidalerroak (LAG) ingurune físico, landa eta paisaian lantzen diharduen lantadeak prozesu honen berri eman du eta “hasierako fasean” dagoela adierazi du.\nLAGen berrikuspenaren ingurumen-ebaluazioa hiru eremu handiren gainean egiten da: lurraldearen helburuak; Natura 2000 Sarearen eta babestutako guneen gainean izan dezakeen eragina; eta ingurune fisikoaren antolamendua.\nBetiere herritaren parte-hartze prozesua bultzatuz, Ekos-eko taldea etorkizunari begira, ingurumen gaietan Erakunde Adierazpen Estrategikoa hezurmamitzea bideratuko duten proposamenak jaso zain dago; horrekin, besteak beste, “oinordetzan jasotako auziak bideratzea eta kontziliazioan aurrera egitea” du helburu. Hasierako agiri honek, besteak beste, berrikuspenaren xedeak eta zabala mugarritu, jokamolde-aukera anitzak aztertu, aipatu berrikuspenaren garapen aurreikusgarria mahairatu edo ingurumeneko balizko talkak begitantzen ditu.


Urrian ospatuko da Baffest jaialdiaren bosgarren edizioa - Deia\nUrrian ospatuko da Baffest jaialdiaren bosgarren edizioa\ndeia.eus 10.09.2020 | 11:08\nBARAKALDO. Beste urte batez, Barakaldok Baffest jaialdiaren edizio berri bat hartuko du. Aurten bosgarren edizioa ospatuko da, urriaren 1etik 31ra bitartean egingo dena, eta euskal emakume argazkilariei zuzenduta egongo da. `Euskal Emakume Argazkilari Berrien Txapelketa' eta Miren Pastor komisario izango den `Sekzio Nagusia' hartuko ditu.\nBaffest 2020k gogorarazi behar du webgunea estreinatuko duela bosgarren edizio honetan, minuturo informatuta egoteko.\nBarakaldoko Udalak bultzatzen duen eta Fotopop Producciones Culturales etxeak antolatzen duen Baffest jaialdiaren atarikoa izango da `Sortu. Agertu. Orekatu' atzera begirako erakusketa. 10 izango dira Emakunde-Emakumearen Euskal Erakundearen laguntza duen erakusketarako aukeratutako emakume argazkilariak, eta aire zabalean bisitatu ahal izango da Barakaldoko Los Hermanos Parkean. Bertara hurbildu dira gaur goizean Amaia del Campo Barakaldoko alkatea eta iazko edizioan parte hartu zuen Esther Camacho argazkilaria, erakusketaren xehetasunak komunikabideen aurrean aurkezteko. Bestalde, Barakaldoko kaleak hartuko dituen Baffest jaialdiaren V. edizioa urriaren 1etik 31ra egingo da.\nAmaia del Campo Barakaldoko alkateak azpimarratu duenez, "aste hauetan bizitzen ari garen egun berezi horietako bat da gaurkoa, izan ere, pandemiak markatutako hilabeteen ostean, gehien maite dugun beste jaialdietako bat dugu aurrean, emakumeen argazkigintzari buruzko Baffest jaialdia". Eta gehitu du: "Sortu. Errebelatu. Orekatu. Hori da Baffesteko aurreko edizioetan parte hartu duten 10 emakume argazkilariren lana biltzen duen erakusketa berriaren izenburua. Argazkigintzaren emakumezko sinadura ikusarazten lagundu diguten emakumeak, mundu horretan, oraindik ere, emakumeek oso esperientzia txikia baitugu, prentsa grafikoan edo argazkigintza sozialean, editorialean edo artistikoan. Erakusketa, euren objektiboekin artea jasotzen duten emakumeei egiten zaien aintzatespena da; gurekin lankidetzan aritu diren emakume guztiei zuzendutako esker ona".\nAurten ere, 2020. urte berezi honen barruan, jaialdiak emakume argazkilariekin eta euskal artistekin duen konpromisoa berretsi du, emakumeak argazkilaritzaren historiaren parte izan eta ahaztuta geratu ez daitezen. "Sortu. Agertu. Orekatu", Lehiaketaren aurreko edizioren batean parte hartu duten hamar emakume argazkilariren hamar irudik osatzen dute. Emakundek lagundutako erakusketa da, eta Euskal Emakume Argazkilari Berrien Lehiaketaren atzera begirakoa da (2016-19).\nHau da, aurrera jarraitzeko, Baffestek atzera begiratzen du, eta aurreko edizioetako finalistetako batzuk ekartzen ditu gogora "Sortu. Agertu. Orekatu" erakusketaren bitartez, hamar argazkilariren eskutik:\nBAFFEST ARGAZKI LEHIAKETAREN V. EDIZIOA\nHerritar guztiei zuzenduta badago ere, erabateko protagonista emakume argazkilariak dituen formatu handiko hiriko hitzordua da. Euskadin jaio edo bizi diren emakume argazkilariei zuzenduta dagoen eta aurten 55 partaide izan dituen `Euskal Emakume Argazkilari Berrien Txapelketak, eta Miren Pastor komisario izango duen `Sekzio nagusiak' osatzen dute. Gainera, berrikuntza gisa, bosgarren edizioan Baffest 2020k webgunea estreinatuko du, www.baffest.eus.\nDeialdiaren xedea euskal emakume artisten argazki bidezko sorkuntza sustatzea eta ikusaraztea da, eta Euskadin jaio edo bizi diren eta oraindik ibilbide artistikoa edo/eta profesionala finkatuta ez duten adin nagusiko egileei dago zuzenduta. 55 hautagaiek argazki-proiektu bat aurkeztu dute, lana azaltzen duen testu batek eta biografiak lagunduta. Epaimahaiak, Nagore Legarreta Txapelketaren arduraduna buru dela, 8 emakume argazkilari aukeratu ditu.\nArte Ederretan lizentziatua da Euskal Herriko Unibertsitatetik, eta une honetan Madril eta Lekeitio artean bizi da, zenbait proiektu garatuz argazkilari eta kultur dinamizatzaile gisa. Azken hamarkadan Madrilgo Blank Paper Escuela izenekoaren koordinazioa izan du bere gain, erakusketak, aurkezpenak, hitzaldiak eta topaketak antolatuz egungo argazki panoramako egile garrantzitsuenekin.


“NORA” Lara Izagirre zuzendariaren bigarren filma Zinemaldian estreinatuko da | www.amorebieta.com\nInicio Kultura “NORA” Lara Izagirre zuzendariaren bigarren filma Zinemaldian estreinatuko da\n“NORA” Lara Izagirre zuzendariaren bigarren filma Zinemaldian estreinatuko da\nGaur jakirera eman denez, NORA pelikula Zinemaldiko irekieran izango da,2020ko irailaren 18an.\nLara Izagirre zuzendariak filma prest izango du Zinemaldiaren aurtengo estreinaldirako, Zinemira atalean.\nAne Pikaza, Héctor Alterio, Loli Astoreka, Naiara Carmona, Ramón Barea, Klara Badiola, Kepa Errasti, Iñigo Aranbarri, Joseba Usabiaga, Aia Kruse, Peio Berterretche, Catherine Domain, June Isasi, Paul Correa, Hegoa Negueloua, Aizpea Goenaga, Tessa Andonegi, Nagore González, Ainhoa Artetxe, Joanes Passicot, Jean Marc Toto\nEspainia – Frantzia\nArtículo anteriorKonfinamenduan zehar zornotzarrek udalari egindako web kontsultak eta bisitak % 35 igo dira\nArtículo siguiente23 POSITIVOS EN AMOREBIETA DURANTE LA ÚLTIMA SEMANA DE AGOSTO


Arbizu Udalaren webgune ofiziala - UDAL KOMUNIKAZIOA 2021/3/11\nUDAL KOMUNIKAZIOA 2021/3/11\nMankomunitateko ANITZARTEANeko urteko batzarrean ikusitako puntu azpimarragarrienetako batzuk:\nNaturanitzean gozatzen programa. Ekaina bitartean, natura eta kirolaz gozatzeko jarduerak antolatuko dira. Hurrengoa, martxoaren 14an izanen da: martxa morea Batueko eta Belengo iturrietatik. Ipar-martxako teknikaren ikastaro labur bat eta ibilbidea. Informazio gehiagorako edo egitarau osoa ikusteko: http://sakana.eus/ezagutu-naturanitzean-gozatzen-programa-berria/\nAurtengo sentsibilizazio kanpaina Giza Eskubideen aldarrikapenean oinarrituko da. Kanpaina borobiltzeko, maiatzaren 15ean Altsasun hainbat ekitaldi antolatuko dira, besteak beste, erakusketa, antzezlana…Aurrerako emango da egitarauaren berri.\nOtsailean egin zen Sakanako Harrera Mahaiaren bigarren bilera. Mahaia, Nafarroako Gobernuko migrazio zerbitzuko ordezkariekin bildu zen eta 2021-26 urtetarako ekintza-plan bat sortzeko borondatea azaldu zen, Sakanako eragin talde anitzen laguntzaz.\nNUP-eko aditu talde baten laguntzaz, Sakanan bi ekintza-plan eginen dira. Lehena Altsasuko institutuko langile eta ikasleen artean. Helburua kultur anitzetako nerabeen eta haien familien artean sor daitezkeen gatazkak identifikatzea eta erantzun bat ematea izanen da. Bigarrena, Irurtzungo kulturarteko elkarbizitzaren ikerketan oinarrituko da.\nMARTXOAK 14ean: Herri Galdeketa. Dena prest dago goizeko 10:00etatik iluntzeko 20:00ak bitartean herritarrok gure bozka eman eta erabakitzeko. PARTE HARTUZ ERABAKI! 🙂\nUDAL KOMUNIKAZIOA 2021/03/31\nUDAL KOMUNIKAZIOA 2021/03/23\n2021EKO ZIRKULAZIO ZERGA


Amisol 0 Apollo 0 Detur 0 Escapeaway 22 Mixx Travel 0 Nazar 0 TUI 0 Tyrkiareiser 0 Ving 0 Ving Fly+Hotell 22 Vitalreiser 0\nAir condition 16 Bar 39 Barnebasseng 0 Barneklubb 0 Havutsikt 0 Internett på hotellet 30 Internett på rommet 29 Kjøleskap 0 Leilighet 0 Oppvarmet basseng 0 Restaurant 38 Spa 0 Svømmebasseng 3 Treningsrom 17 Voksenhotell 1\nsøn. 14. nov. 10:05\nons. 17. nov. 12:30\ntor. 11. nov. 12:30\ntor. 27. jan. 17:25\nsøn. 30. jan. 17:20\nman. 27. sep. 06:27


[2016 Feb-Updated][FREE]Braindump2go 70-342 Practice Exams Full Version | All New Cisco Certifications Exam PDF and VCE Dumps\n70-342 Dumps, 70-342 Exam Questions, 70-342 PDF, 70-342 VCE, Microsoft 70-342 Book, 70-342 Braindump, 70-342 Dumps, 70-342 Dumps PDF, 70-342 eBook, 70-342 Exam Questions, 70-342 PDF, 70-342 Practice Exam, 70-342 Practice Test, 70-342 Study Guide, 70-342 VCE, 70-342 VCE Dumps. permalink.\n← [2016 Feb-New-Released]2016 Latest Updated 70-341 VCE Free Download from Braindump2go\n[2016 Feb-Latest]Official New Released 70-346 Book Download From Braindump2go Today →


Artzaintza eta gaztagintza bertatik bertara ezagutzeko aukera egongo da Aste Santuan - Oñati - Goiena.eus\nArtzaintza eta gaztagintza bertatik bertara ezagutzeko aukera egongo da Aste Santuan\nItziar Larrañaga 2018-03-30 10:14\nArtzain txakur erakustaldia Gomiztegi baserrian.\nArantzazu inguruak ezagutzeko aukera bereziak egongo dira Aste Santuan zehar. Bihar, martxoaren 31n eta apirilaren 7an Gomiztegi Artzain Eskolan artzaintzaren eta gaztagintzaren sekretuak ezagutzeko aukera eskainiko da. Bestalde, Arantzazuko Parketxean jaiegun guztietan egingo dira bisitak, 11:00etan hasitan.\nOñati ezagutzeko aukera zabala egongo da Aste Santuko oporraldian, eta Arantzazun eskaintza berezia egongo da gainera. Santutegia bera bisitatzeaz gain Gomiztegi Baserrira bi txango antolatu dituzte. Biak zapatuan izango dira, lehena martxoaren 31n eta bigarrena apirilaren 7an. Gipuzkoako parketxeetan egin diren baserrietako bisitekin aurrera jarraituko da eta gaztagintzaren sekretuak ezagutzeko aukera izango dute bisitariek.\nGoizeko hamarretan txango labur batekin hasiko da bisita. Arantzazuko ibilbide irisgarritik Gomiztegira joko dute bisitariek. Bertan, baserriaren jatorria eta funtzionamendua ezagutzeko aukera izango dute. Ostean, artzain txakur erakustaldia ikusiko dute, gazta nola egiten den azaltzen duen diaporama eta bertan egiten diren gazten dastatzearekin borobilduko dute goiza bisitariek. Bi orduko bisitara joateko aurrez izena ematea beharrezkoa izango da, plaza mugatuak baitaude. Helduek 10 euro ordaindu beharko dute eta haurrek (3-10 urte bitartekoek) 5 euro.\nBestalde, Aste Santua eta Pazko Asteko jaiegun guztietan bisita gidatuak eskainiko dira Arantzazuko Parketxean. Ordubeteko bisitak izango dira, 11:00etatik 12:00etara, gutxi gorabehera. Parketxea mendiko ibilbideen inguruko informazio puntu izateaz gain, Aizkorri-Aratz Natura Parkeko interpretazio zentroa ere bada, eta bertan, natura, kultura eta espiritualtasuna batzen dituen erakusketa dago.\nTurismo eskaintza anitza gurean Aste Santurako\nEneko Azurmendi 2018 mar 23 Debagoiena\nBadirudi eguraldiak ez duela guztiz lagunduko, baina ez da eskaintzarik faltako egun horietarako; Bergaran NanoGunek koordinatutako jardunaldiez go...


Erresuma Batuko Barne ministroa PNRren bozketan - EBko berriemailea\nUK Hasiera idazkari PNR botoa\nEuropako Parlamentuko LIBE batzordeak bozkatu ondoren, Theresa May Erresuma Batuko Barne ministroak (Irudian) Honela esan zuen: "Beti izan dut argi bidaiarien izenen erregistroek terrorismoaren eta krimen larrien aurkako borrokan duten garrantzia eta pozik nago gaurko (abenduaren 10ean) EBko zuzentarau eraginkorra amaitzeko bozketako emaitzekin.\n"PNRren analisia izan ohi da jendearen segurtasunerako hemen edo atzerrian mehatxua duten lehen ezezagunak diren pertsonak identifikatzeko modu bakarra, eta, joan den hilean Parisen izandako eraso izugarrien ondoren, pozik nago gure EBko kideek ere aitortzen dutenez datu multzo erabakigarri hori ".\n1. PNR erreserbak prozesatu ahal izateko beharrezkoa den informazioa da. Besteak beste, bidaia nola erreserbatu eta nola ordaindu zen, harremanetarako datuak, eserleku zenbakiak eta bidaiaren ibilbidea aurki daitezke. Jadanik eskerga izan da gaur egun legea betearazteko erabiltzen duten herrialdeentzat.\n2. Parisko atentatuak gertatu zirenetik, aurten beste amaiera bat eman da PNRri buruzko Zuzentarau eraginkorra amaitzeko.\n3. Zuzentaraua LIBE batzordeak onartu zuen 38 botoren aurka 19 boto eta bi abstentziorekin. 4. Zuzentaraua Europako Parlamentuko osoko bilkurak bozkatuko du Urte Berrian eta ondoren EBko Kontseiluak formalki onartuko du.\n5. Konpromiso testuak Erresuma Batuko EBren barneko PNR eskaera barne hartzen du, "nazioz gaindiko" delitua "delitu larria" definitzetik murrizten du datuak aztertzeko oinarri gisa, eta mantentze-aldi orokorra mantentzen du. bost urte. Hauek dira Erresuma Batuak lortzeko gogor presionatu dituen puntuak.\nParisen erako hurrengo ankerkeriarako "ez denean" bada, esan du konferentziak


Buñuelgo Udalak, 2020ko abenduaren 14an egin osoko bilkuran, hasiera batean onetsi ditu 2021erako zerga-tasak, tarifak, tasak, prezio publikoak, herri-lurreko kanona eta gainerako ordainarazpenak.\nEspedientea jendaurrean egon da 30 egun baliodunean, behin hasierako onespena 2020ko 302. Nafarroako Aldizkari Ofizialean argitaratu ondotik, abenduaren 30ean, eta inork ez du erreklamazio edo oharrik aurkeztu; beraz, hasierako onespena behin betiko bilakatu da.\nBuñuelen, 2021eko otsailaren 25ean.–Alkate udalburua, María Teresa Espinosa Sáenz.\nZERGA-TASAK, TASEN TARIFAK, PREZIO PUBLIKOAK, HERRI-LURRETAKO KANONA ETA GAINERAKO ORDAINARAZPENAK, 2021EKO EKITALDIRAKO\n2020an indarrean zirenak mantentzen dira, 2019ko abenduaren 16ko osoko bilkuran onetsiak (2020ko 59. Nafarroako Aldizkari Ofiziala, martxoaren 20koa), salbuespen hauekin:\nIndarrik gabe geratuko dira ondokoak:\na) 2021. urtean bide publikoa terrazekin okupatzeko tarifak.\nb) 2021. urtean bide publikoa obrekin okupatzeko tarifak.\nc) Udalaren kirol instalazioak erabiltzeko tasak arautzen dituen ordenantza fiskalaren aldaketa (6. artikuluaren aldaketa partziala eta xedapen iragankorrak gehitzea); 2020ko uztailaren 2ko osoko bilkuran onetsia (2020ko 261. Nafarroako Aldizkari Ofiziala, azaroaren 6koa).\n–Lurraren kontribuzioa: %0,315eko karga-tasa.\n–Jarduera ekonomikoen gaineko zerga: Udalaren indizea, 1,4.\n–Eraikuntza, instalazio eta obren gaineko zerga: %3,35eko karga-tasa.\n–Gainbalioaren gaineko zerga: %14ko karga-tasa. Sortzapenaren unean lurraren balioaren gainean aplikatu beharreko koefizienteak izanen dira azken eskualdaketatik iragan urte kopuruaren arabera ezarritakoak Nafarroako Toki Ogasunari buruzko martxoaren 10eko 2/1995 Foru Legearen 175.2 artikuluan, 2021erako eguneratuak, eguneraketarik egiten bada. Halakorik egiten ez bada 2020rako ezarritakoak aplikatuko dira.\n–Agiriak egin eta tramitatzeagatik:\nKonpultsak: euro 1, konpultsaturiko orrialde bakoitzeko. (20 orrialde baino gehiago badira, 21.etik aurrera 0,20 euroko kostua izanen du bakoitzak).\nZiurtagiria: 2 euro ziurtagiri bakoitzeko.\nBandoa: 3,50 euro bando bakoitzeko.\nIrekitzeko lizentzia: 89 euro, saltokiak, industria txikiak (20 langile bitarte); 200 euro, saltokiak, enpresak (21etik 50 langile bitarte); 500 euro, saltokiak, enpresak (50 langile baino gehiago).\nArgiaren, telefoniaren eta gasaren aprobetxamendua: herrian duten fakturazioaren %1,5.\nBide publikoaren erabilera:\nModulu finkoak, 2 metrokoak, urtean: 171,00 euro.\nModulu finkoak, 2 metrokoak, seihilekoan: 85,50 euro.\nModulu hutsak, 6 metro artekoak: 13,00 euro egunean; hortik goitiko metro bakoitzeko: 1,50 euro egunean.\nSaltoki txikiak: 10,00 euro eguneko.\nSaltokiak, 11 m-rainokoak: 16,00 euro eguneko.\nSaltokiak, 12 m-tik goitikoak, 7,50 euroko osagarria metro eta egun bakoitzeko.\n–Pasabideak: 69 euro urtean.\nNitxoak: 527,50 euro nitxo bakoitzeko.\nLurrean: 527,50 euro/m².\nKolunbarioak: 384,00 euro, kolunbario bakoitza.\nKirol instalazioen erabilera:\n2-6 urte: 17,00 euro.\n7-15 urte: 34,00 euro.\n16 urtetik gora: 46,50 euro.\n65 urtetik gora: 38,50 euro.\n2 kideko familia:\n2-6 urte: 16,00 euro.\n7-15 urte: 31,50 euro.\n16 urtetik gora: 42,50 euro.\n3 kideko familia:\n2-6 urte: 14,50 euro.\n7-15 urte: 28,50 euro.\n16 urtetik gora: 39,50 euro.\n3 kidetik gorako familia:\n2-6 urte: 13,50 euro.\n7-15 urte: 25,50 euro.\n16 urtetik gora: 32,50 euro.\n2-6 urte: 2,00 euro.\n7-15 urte: 2,50 euro.\n16 urtetik gora: 4,00 euro.\n65 urtetik gora: 3,00 euro.\n–Banakako abonamendua, igerilekua 15 aldiz erabiltzea: 20,00 euro.\n–Banakako abonamendua, igerilekua 30 aldiz erabiltzea: 28,00 euro.\nAbonamendu horiek erabili ahalko dira udan igerilekuak irekitzen diren denboraldian.\nErabilera kopuru bat duten banakako abonamenduak ezin dira baliatu monitoredun kirol jardueretan (kirol ikastaroak).\n2-6 urte: 33,00 euro.\n7-15 urte: 68,50 euro.\n16 urtetik gora: 110,50 euro.\n65 urtetik gora: 85,50 euro.\n2-6 urte: 30,00 euro.\n7-15 urte: 62,50 euro.\n16 urtetik gora: 100,50 euro.\n2-6 urte: 27,50 euro.\n7-15 urte: 56,50 euro.\n16 urtetik gora: 90,50 euro.\n2-6 urte: 24,50 euro.\n7-15 urte: 49,00 euro.\n16 urtetik gora: 77,50 euro.\n2-6 urte: 20,00 euro.\n7-15 urte: 50,00 euro.\n16 urtetik gora: 80,00 euro.\n65 urtetik gora: 65,50 euro.\n2-6 urte: 18,00 euro.\n7-15 urte: 45,00 euro.\n16 urtetik gora: 70,00 euro.\n7-15 urte: 42,00 euro.\n16 urtetik gora: 64,00 euro.\n2-6 urte: 15,00 euro.\n7-15 urte: 35,00 euro.\n16 urtetik gora: 57,00 euro.\n7-15 urte: 31,00 euro.\n16 urtetik gora: 47,00 euro.\n65 urtetik gora: 35,50 euro.\n2-6 urte: 10,00 euro.\n7-15 urte: 20,00 euro.\n16 urtetik gora: 33,00 euro.\n65 urtetik gora: 25,50 euro.\nPilotalekuaren eta pisten sarrerak: 3,50 euro ordu eta lagun bakoitzeko.\nKiroldegiko sarrerak: 3,50 euro ordu eta lagun bakoitzeko.\nBanakako abonamendua, kiroldegia 15 aldiz erabiltzea: 15,00 euro.\nBanakako abonamendua, kiroldegia 30 aldiz erabiltzea: 25,00 euro.\n–Haurtzaindegia (eskolatzea eta jantokia): Nafarroako Gobernuak onesten dituen tarifak.\n–Kirol jardueren tasak hiruhileko bakoitzean: 50 euro/hiruhileko (salbu apirila-maiatza aldiko tasa, 40 euro izanen dena).\n–Kiroldegia bakarrik ikastaroetarako erabiltzeko tasa (bazkide ez direnendako baizik ez): 15 euro/hiruhileko.\n–”Yoga aurreratua” jardueraren tasak: 90 euro/hiruhileko. Uztailean, abuztuan eta irailean: 30 euro/hileko.\nBertan: 6,50 euro eguneko.\nEtxeetara eramanda: 5,50 euro eguneko.\nIbilgailuak bide publikotik kentzeko eta gero altxatzeko tasa.\n1. 2.500 kg arteko ibilgailuak Zenbatekoa: 130,00 euro.\n2. 2.500 eta 5.000 kg arteko ibilgailuak Zenbatekoa: 180,00 euro.\n3. 5.000 kg-tik gorako ibilgailuak Zenbatekoa: 230,00 euro.\nZiklomotorrak kentzen direnean, Udalaren beraren bitartekoak erabiliz egiten bada. Zenbatekoa: 75,00 euro.\nIbilgailua gordelekura eraman eta jakinarazi ondotik 72 ordu pasatzen direnean, tarifa hauek aplikatuko dira, egun edo zati bakoitzeko, hura norbaitek bildu arte:\n1. Ziklomotorrak eta motozikletak. Zenbatekoa: 2,50 euro.\n2. 2.500 kg arteko ibilgailuak Zenbatekoa: 5,00 euro.\n3. 2.500 kg-tik gorako ibilgailuak Zenbatekoa: 12,00 euro.\nErakunde autonomoetako tasak.\n–San Gregorio Zahar Etxea.\nMendekotasunik ez duenaren plazako kuota: 850,27 euro hilean.\nMendekotasun arina duenaren plazako kuota: 1.250,00 euro hilean.\nMendekotasun larria duenaren plazako kuota: 1.640,00 euro hilean.\nMendekotasun handia duenaren plazako kuota: 1.720,00 euro hilean.\n* Nafarroako Gobernuaren izendapen bera.\n–Udalaren Musika Eskola, 2020-2021 ikasturtea:\nMatrikula: 33,00 euro.\nMusika Hizkuntza: 24,00 euro hilean.\nMusika Hizkuntza + musika-tresna: 45,00 euro hilean.\nMusika Hizkuntza + 2 musika-tresna: 72,00 euro hilean.\nMusika Hizkuntza + 3 musika-tresna: 100,00 euro hilean.\nMusika-tresna: 28,00 euro hilean.\n2 instrumentu 55,00 euro hilean.\n–Fotokopiagailu zerbitzua: 0,20 euro, txuri-beltzeko fotokopia bakoitzeko, salbu irabazi asmorik gabeko elkarteentzat, horiei 0,10 euro fotokopia bakoitzeko; 0,50 euro, koloretako fotokopia bakoitzeko, salbu irabazi asmorik gabeko elkarteentzat, horiei 0,40 euro fotokopia bakoitzeko. (20 orrialde baino gehiago badira, 21.etik aurrera %50 gutxiago balioko du bakoitzak).\n–Inprimaketa zerbitzua: 0,30 euro, txuri-beltzeko fotokopia bakoitzeko, salbu irabazi asmorik gabeko elkarteentzat, horiei 0,20 euro fotokopia bakoitzeko; 0,60 euro koloretako fotokopia bakoitzeko, salbu irabazi asmorik gabeko elkarteentzat, horiei 0,50 euro fotokopia bakoitzeko. (20 orrialde baino gehiago badira, 21.etik aurrera %50 gutxiago balioko du bakoitzak).\n–Fax zerbitzua: 2 euro/faxa.\n–Udalaren lokalak erabiltzea:\nKultur etxea: 72 euro eguneko.\nIkastetxe publikoko gela: 19,50 euro hilean.\nGazte kluba: 10 euro/urtebetetze festa.\nKanpo gelditzen dira irabazi asmorik gabeko elkarteak, baldin eta beren helburuetarako erabiltzen badituzte.\nHerri-lurretako aprobetxamenduen kanonak\n–Eguneratzea, erakunde eskudun ofizialak Nafarroarako onetsitako kontsumoko prezioen igoerarekin bat.\n–Familia-baratzeak: eguneratzea, erakunde eskudun ofizialak Nafarroarako onetsitako kontsumoko prezioen igoerarekin bat.\nIragarkiaren kodea: L2103485


Lil Tay iruzurra: Lil Tayen anaiak pertsona faltsua sortu al zuen interneten engainatzeko? - Pop-Kultura\nLil Tay iruzurra: Lil Tayen anaiak pertsona faltsua sortu al zuen interneten engainatzeko?\nClaire Lil Tay Hope-ren Instagram kontutik egun gutxira aldarrikatu aitarekin borroka judizial batean giltzapetuta zegoela, bere anaia eta ama egoeraz gezurretan ari zirela aldarrikatu da.\n2021eko apirilaren 22an, Lil Tay-en Instagram kontuak mezu kriptiko bat ikusi zuen bere izenean berri txarrak iragartzen zituena. Hurrengo egunean, bere anaia Jason Tian-ek hainbat istorio argitaratu zituen Lil Tay-ek bere borroka juridikorako dirua agortu zuela esanez.\nInstagrameko argitalpenek Lil Tay aitaren, Chris Hope, milioika dolar lapurtu eta hari tratu txarrak ematea leporatu zioten. Jasonek salatu zuen Chrisek Lil Tay armairu ilun batean jipoitu, marratu eta behin eta berriz bota zuela.\nEgoera hau gezurra da, mesedez, ez eman gofundme-ri. 'Lil tay'-k Claire du izena. Bere ama eta anaia tratu txarrak ematen ari zitzaizkion eta diruaren truke ustiatzen ari ziren eta aita zaintza lortu nahian dabil babesteko. https://t.co/lAUu9vRGAZ\n- Dekanoa | (@swagemla) 2021eko maiatzaren 6a\nOrain, hainbat zaleek egoera osoa Lil Tay anaiak eta amak hedatutako gezurra dela diote. Gainera, Lil Tay bera dela dioen beste Instagram erabiltzaile batek ere esan du bere anaia eta ama egoeraz gezurretan ari direla.\nLil Tay anaiak bere arrebaren egoerari buruz dirua gezurtatzea leporatu dio\n2021eko apirilaren 22an argitaratutako Instagram mezua 148 aste inaktibo egon ondoren argitaratu zen Lil Tay-en kontuan. Mezuek esaten zuten Lil Tay-en aitak, Chris Hope-k, dirua lapurtu zuela eta bere alabari fisikoki tratu txarrak eman zizkiola. Chris Hope orain Hansee Hope izeneko emakumearekin ezkonduta dago, Lil Tay amarekin, Angela Tianrekin banandu ondoren.\nLil Tay-ek (@liltay) partekatutako mezua\ntratamendu isila tratu txar bat da\nLil Tay anaiak ere GoFundMe argitaratu zuen kanpaina bere arrebari aitaren aurkako borroka juridikoa egiteko dirua agortu zitzaiola aldarrikatuz. Kanpainak, orain arte, 16.000 dolar baino gehiago bildu ditu eta 150.000 dolarreko helburu orokorra du. Jason Tian-k Chris Hope-ren aurka jarritako salaketei buruzko informazio gehiago lortzeko artikulua jarraituz irakur daiteke.\nLiltay arriskuan al dago benetan? edo hori publizitate aurrerapena da, zorionez, behar duen laguntza lortzen badu.\n- INOIZ BAINO ZORIONTSUA (@theefairylily) 2021eko apirilaren 23a\nLil Tayen anaia iaz agerian geratu zen bere kontua kontrolatzeagatik eta bere moduan jokatzera behartzeagatik, inola ere ez dut sinetsiko goFuNdMe kanpaina hau ♀ pic.twitter.com/0MXNydvHP8\n- Play Plug (@spillplug) 2021eko apirilaren 23a\nUtzi dirua bidaltzeko dirua bidaltzea, anaiak bi urte itxaron baitzuen, arrazoi batengatik dirua irabazteko adina izan arte. LIL tay, jakina, hobeto dago bere aitarekin. Biak esplotatzen ari ziren indarra eta dirua lortzeko. https://t.co/4HaI1nKAEM\n- pvnkbae (@ pvnkbae1) 2021eko apirilaren 27a\nInterneten jende gehienak Jason Tian-ren aldarrikapenak sinesten zituela bazirudien ere, jende askok istorioari buruzko zalantzak plazaratu zituen. 2018ko maiatzean, Daniel Keemstar Keem-ek klip bat argitaratu zuen, Jason ikus zitekeen bere ahizpari entrenatzen bideo baterako modu jakin batean jarduteko eta hitz egiteko.\nnola galdetu mutil bati testua modu politean\nLil Tay bere anaiak zer esan behar duen entrenatzen ari da ... TRISTE! pic.twitter.com/lJi7o2AXnp\n- KEEM (@KEEMSTAR) 2018ko maiatzaren 21a\nJason, beraz, ahizpa txikiaren online jarduera kontrolatzeagatik agerian gelditu zen. Ikus daitekeenez, jende askok esan zuen dirua biltzeko kanpaina eta istorioa gezurrak direla.\nLil Tay instagramera itzuli zen beldurrezko istorio bat salatuz, gurasoek eta senideek tratu txarrak jasan eta urte batzuetara behartu zuten ... Dirudienez\n- CLB Vicente 'Zaddy' Saraiva ♥ 🂾 (@_vicentesaraiva) 2021eko apirilaren 24a\nEz dakit lil tay gauza honek zirriborroa dirudien. Baina bere anaiak Instagram hau guztia argitaratzeagatik tratu txarrak jasan ez ditzan. Bideoak ikusi eta aztertzen badituzu, begiratu besterik ez duzu.\n- hassa (@hassatoufreya) 2021eko apirilaren 25a\nanaiak bere instagramean frogak eman zituen argazkiaren denbora markarik sartu gabe, aukera dago bidaia lil tay ospetsua izan aurretik gertatu zitekeela, ama ere anaia manipulatzen ari dela dirudi, salaketa hori guztia berak egindakoa baita\nnola errespetatu besteen mugak\n- Morax (@ Shikigami_18) 2021eko apirilaren 28a\nGainera, goodliltay erabiltzaile izena duen beste Instagram kontu bat sortu da. Kontuaren jabeak Lil Tay bera dela esan du, eta honako istorioak argitaratu dituzte.\n(TW: suizidioa, haurren tratu txarrak, esplotazioa)\nLil 'Tay-ek dioen Instagram-eko akzioak bi istorio partekatu zituen bere familian inork maite ez zuela esanez bere dirua lortzeko erabiltzen dutela. Zuzenean joango zela adierazi zuen, baina segundo batzuetan bakarrik egin zuen. pic.twitter.com/kGh3jqup5t\n- 𝓁𝑒𝓋✨ (@sadiearobens) 2021eko apirilaren 24a\nIzan dela dioen erabiltzailea Lil Tay esan du bere anaia eta ama gezurretan ari direla, eta jendea GoFundMe kanpainarako dirua ematera animatu dutela. Bere hiru senideek tratu txarrak jasan dituztela ere esan zuen. Jakina, ez dago Instagram kontu berriaren egiazkotasunari buruzko frogarik.\nIkusi orain hori sinesgarriagoa da, bere anaiak gauza pila bat eginarazi zion. Benetan espero dut behar duen laguntza lortuko duela.\n- Ashley (@ashyisscared) 2021eko apirilaren 24a\nHala ere, zale anitzek mezuari erantzun zioten eta mezu berriak sinesgarriagoak direla esan zuten. Jakina, kontuaren jabeak, Lil Tay dela esanez, laster biziko zela ere agindu zuen, jendeari egoeraren berri eman ahal izateko.\nPoliziarengana eta ez Instagramengana joan beharko luketela esaten zuen iruzkin bati erantzunez, Lil Tay-en kontuak —nahiak bere anaiak zuzentzen duela dirudi— erantzun zion hori gertatu izanaren arrazoiak sistema juridikoak huts egin ziolako. pic.twitter.com/xrci3pjK6K\n- Def Noodles (@defnoodles) 2021eko apirilaren 24a\n+ https://t.co/1hp5ri8np5 beste 2 kasuren gainetik haurraren ustiapena da, baina Claire / Lil Tay aipatzen da. Ez dut creepshowart onartzen, baina gaiari buruzko iruzkin bideo bat ere egin zuen\nEztabaidaren inguruko eguneraketa gehiago espero dira datozen egunetan.\ngeldi al zaitezke zure burua maitemintzea\nharremanetan muga osasuntsuen adibideak\nhildako maitearentzako poemak\nzergatik naiz hain emozionala azkenaldian gizonezkoa?\nnoiz atera zen dragoi bola super\naspertzen zarenean sortzeko gauzak\nzer egin lagunik ez duzun asteburuetan


Irekia Eusko Jaurlaritza - Gobierno Vasco :: Eusko Jaurlaritzak kontrako irizpidea eman du, EiTB-ren erreformari ekiteko, horretarako sortutako legebiltzarraren batzordea alde batera utzita (Gobernu Bilera 2017-09-12)\nEusko Jaurlaritzak kontrako irizpidea eman du,…\n<img src="https://www.irekia.euskadi.eus/uploads/cover_photos/40705/original/fotoconsejo.jpg" style="max-width:100%" alt="" />\nGogorarazi du Eusko Legebiltzarrak berak erabaki duela euskal erakunde publikoaren erreforma batzorde bereziaren bidez aztertzea eta esparru horretan egin behar direla horri buruzko proposamen guztiak\nGobernu Kontseiluak, gaur, Elkarrekin-Podemos taldeak proposatutako “5/1982 Legea, Euskal-Irrati Telebista Herri Erakundea sortzeari buruzkoa, aldatzeko lege-proposamena” kontuan hartzearen kontrako irizpidea azaldu du. Ekimenaren bidez, 5/1982 Legearen 9. artikulua aldatu nahi da, organo horretan parte hartzen duten sailburuen kontrol- eta fiskalizazio-gaitasuna handitzeko.\nGobernua eztabaida horren kontra dago; izan ere, Legebiltzarreko talde horrek Eusko Legebiltzarrak berak euskal erakunde publikoaren erreformaren inguruan aztertzeko eta eztabaidatzeko sortutako batzorde berezia alde batera utzita proposatu du. Hori horrela, Eusko Jaurlaritzak gogorarazi du Eusko Legebiltzarreko osoko bilkurak uko egin diola, aurretik, argudio berekin, talde legebiltzarkide berak aurkeztutako lege beraren erreformari buruzko lege-proposamen bati.\nEl Gobierno emite criterio desfavorable a abordar la reforma de EiTB al margen de la ponencia parlamentaria creada https://t.co/ol58lehrwN…


...Euskal Herriko Unibertsitateko IXA taldean garatzen ari den hizkuntza prozesatzaileen kate modularra da, euskararen tratamendu automatikorako balio duena.\nEuskararen tratamendurako balio duen hizkuntza prozesatzaileen kate modular honen ezaugarri nagusiena honakoa da: lehenengo tresnak analisi morfosintaktiko sakona burutzen du, eta morfologikoki aberatsak diren anotazio hauek erabiltzen dituzte katean atzetik datozen prozesatzaile linguistikoek.\nKatearen inplementazioa diseinu modularrean oinarritzen da, eta prozesatzaileak erabilerrazak dira. Ikusi ezaugarri guztien zerrenda behean.\nTresnak eskuragarri daude, eta erabiltzeko prest gainera. Katea modularra denez, tresnek ez dute orden zurruna jarraitzen, baina tresnen arteko dependentziak kontuan hartu behar dira. Tresna bakoitzaren orrian aurkituko dituzu horietako bakoitza exekutatzeko kontuan izan beharrekoak, baita dependentziak ere. Argibide horiek jarraitu arren arazoak baldin badituzu, tresna bakoitzaren deskribapen orrian aurkituko dituzu kontakturako aukerak. Edo bestela, foroan galdetu.\nixaKat zure ikerketan erabiltzen baduzu, gure lanaren aipamena egin hemen azaltzen dugun moduan mesedez.\nMomentuz katea lau tresnek osatzen dute, baina ari gara beste tresna batzuk ere moldatzen eta prestatzen. Pixkanaka goaz katea osatzen, eta laster egongo dira erabilgarri tresna gehiago. ixaKat katearekin lortzen den prozesamendu linguistikoa IXA pipes tresnekin osatu daiteke. Izan ere, IXA pipes hizkuntzaren prozesamendurako hainbat tresna eleaniztunen sorta bat da, eta baditu hainbat tresna euskararen prozesamendurako. ixaKat eta IXA pipes kateak modularrak direnez, eta biek NAF formatua erabiltzen dutenez sarrera/irteera formatu moduan, bi multzotako tresnak kateatu daitezke prozesamendu-kate berean.\n2018 ira. 21:\nAnalizatzaile morfosintaktiko eta etiketatzailearen bertsio berria\nKatea modularra denez, tresnak hartu eta aldatu daitezke, beti ere, derrigorrezko datu formatua erabiltzen badute sarrera eta irteera estandarrean. Prozesatzaileek Unixeko pipeline-en portaera dute, denek sarrera estandarretik irakurri, dagokien analisi linguistikoa egin, eta irteera estandarrean idazten dute hurrengoari pasaz informazioa.\nNAF formatua erabiltzen da anotazio linguistikoak adierazi eta tresnen artean elkartrukatzeko. NAF anotazio linguistikoetarako formatua hizkuntzaren prozesamenduko pipe-line konplexuetarako diseinatu zen. Tresna guztien sarrera eta irteera formatua NAF izango da, aurrenekoarena (ixa-pipe-pos-eu) izan ezik, honek testu gordina jasotzen baitu.\nMorfologikoki aberatsak diren anotazioen transmisioa tresnen artean.\nTresna guztiek UTF-8 karaktere-kodeketa darabilte.\nEdozeinentzat eskuragarri daude tresnak (fitxategi exekutagarriak).\nGPL v3 software libreko lizentziarekin banatuak.\nKatearekin esaldi bakar bat, paragrafo bat edo dokumentu oso bat anotatu daiteke.\nKatearen sendotasuna probatu da prozesaketa handi batekin.\nTresnak erabiltzen hasi aurretiko instalazio- edo prestaketa-esfortzu urria.\nKomando-lerroko interfaze sinple bat erabiliz, katea exekutatzea erraza da.


Informatikalari | Informatikalari\nInformatika euskaraz jorratzen duen bloga\nEgilea: Arkaitz Sukuntza\nNormalean informatika ingelesez aurki dezakegu eta azken aldian gazteleraz ere bai, baina informatika euskaraz jorratzen duen webgune gutxi ditugu interneten. Ideia hori ezabatzeko gogoz, eta informatikari euskalduna naizenez, INFORMATIKALARI bloga sortzera animatu naiz.\nNire izena Arkaitz Sukuntza da, informatika irakaslea naiz CONSULTEC S.L. enpresan, eta besteak beste, ikastaroak euskaraz ere ematen ditugu. Hainbat arlotan berezitu naizen arren, blog honetan ez gara ezertan zehaztuko. Informatikak dituen gai guztiak tratatuko ditugu, hainbat ikuspuntutik.\nINFORMATIKALARI, ez da informatikoentzat bideratutako bloga soilik, informatika ikasi nahi duenarentzat ere bada. Azken finean, Informatika eta Informazio eta Komunikazio Teknologiak (IKT-ak) gustoko badituzu, hau da zure etxea. Ongi etorri!\nBerria Taldeko Irutxuloko Hitzaren azalean ere badugu gure tokia. Post berria igotzerakoan portaleko eskubialdean dugun gunean agertuko da.\nEdozein kezka, harremanetarako e-posta: informatikalari@gmail.com\nOne thought on “Informatikalari”\nMaitezillo -k dio:\nOso oso oso ideia ona, benetan!! Gaur egun informatika euskaraz ikasi ahal izatea luxuzko zerbait dela iruditzen zait. Beraz ea bultzada honekin jendea informatika ikastera gehiago animatzen den!\nZORIONAK eta aurrera blogarekin!\nInformatikalari mezuak (10)\nSare Sozialak (9)\nSoundCloud: nire musika interneten\nEuskontu, Euskal Kontu eta Deskontuak!\nBLOGARIAK. Nola sortu Blog bat?\nZOOM IT. Irakasleentzat eta aurkezpenak egiteko tresna erabilgarria.\n2014(e)ko ekaina (1)\n2013(e)ko ekaina (1)\n2013(e)ko otsaila (2)\n2013(e)ko urtarrila (2)\n2012(e)ko abendua (2)\n2012(e)ko urria (4)\n2012(e)ko abuztua (1)\n2012(e)ko uztaila (2)\n2012(e)ko martxoa (8)\nRT @Ortubekoa: Informatikalariak! twitter.com/Informatikalar… 2 years ago\nRT @AzkueFundazioa: Interesgarria! twitter.com/Informatikalar… 3 years ago\nRT @munduariso: Google Analytics erabiltzeko oinarrizko kontzeptuak ttalaka.org/blogak/informa… @Informatikalari http://t.co/A2ZXljkzAa 3 years ago\nGoogle Analyticseko oinarrizko kontzeptuen esanahia jakin nahi? ow.ly/M8Ubr @abildua @gipuzkoaIKT @KZguneaTIC @AzkueFundazioa 3 years ago\nGaurkoan Google Analytics erabiltzeko oinarrizko kontzeptuak azaltzen dizkizuegu: ow.ly/M8U09 3 years ago\nSartu zure e-posta helbidea, bertan blog honen sarreren jakinarazpenak jaso ahal izateko


529/2020 EBAZPENA, ekainaren 11koa, Nekazaritza eta Abeltzaintzako zuzendari nagusiak emana, zeinaren bidez oinarri arautzaileak onesten baitira oinezko transhumantziarako “de minimis” araubideko laguntzak emateko, eta 2020ko laguntza deialdia ere onesten baita. DDBN identifikazioa: 510373.\nJoan den martxoaren 15ean, Espainiako Gobernuak onetsi zuen lurralde nazional osoan alarma egoera deklaratzea, COVID-19 koronabirusak eragindako osasun larrialdiko egoerari aurre egiteko asmoz. Martxoaren 14ko 463/2020 Errege Dekretuan alarma egoera deklaratu zen hamabost egun baliodunez, luzatzeko aukerarekin. Horiek horrela, Diputatuen Kongresuak agindu zuen, 2020ko apirilaren 9ko Ebazpenaren bidez, argitara zedila errege dekretu horretan deklaratutako alarma egoeraren luzapena baimentzeko akordioa. Egoera hori 2020ko apirilaren 26ko 00:00ak arte luzatu zen, eta ezarri zen aurrekoen baldintzak berberak bete behar zirela, alegia, honakoetan ezarritakoak: martxoaren 14ko 463/2020 Errege Dekretuan, zeina martxoaren 17ko 465/2020 Errege Dekretuak aldatu baitzuen; eta martxoaren 27ko 476/2020 Errege Dekretuan, zeinak luzatu baitzuen martxoaren 14ko 463/2020 Errege Dekretuak deklaratutako alarma egoera COVID-19ak eragindako osasun krisia kudeatzeko.\nOrobat, martxoaren 14ko 463/2020 Errege Dekretu horrek epemugak bertan behera uzten eta epeak eteten ditu sektore publikoko entitateen prozedura administratiboak tramitatzeko (3. xedapen gehigarria).\nEpemugak bertan behera uzteko eta epeak eteteko arau orokorraren salbuespen gisa, martxoaren 14ko 463/2020 Errege Dekretuak baimena ematen dio organo eskudunari beharrezko antolaketa eta instrukzio neurriak har ditzan, arrazoiak emanez, kalte larririk ez egiteko prozedurako interesdunaren interes eta eskubideetan, eta epeak eten ez ditzan, interesdunak adierazten badu ados dagoela. Kasuan-kasuan eta arrazoiak emanez erabaki behar da beti salbuespen hori, kontuan hartuz jokoan dauden interesak eta dirulaguntza guztiak ematearen atzean dagoen interes publikoa.\nAintzat hartu behar da nekazaritzako elikagaien kateak funtsezko eginkizuna duela COVID-19ak eragindako osasun krisian, eta nekazariek berebiziko bultzada ematen diotela kate horri. Kateko begi guztiak batera ari dira lanean, eta, horri esker, elikagai hornidura ez da eten une zail hauetan. Krisi honetan, nekazarien eta abeltzainen lana agerian jarri da, produktu freskoak ekoizten eta merkaturatzen ari baitira, industria eta banaketa hornitu eta guztiok elika gaitezen. Alarma egoera dela-eta ezarri diren mugen gainetik katea babestu izanak erakusten du zer-nolako garrantzia duten nekazariek eta abeltzainek. Horrela, bada, martxoaren 29ko 10/2020 Errege Lege-dekretuak, zeinaren bidez, COVID-19aren aurkako borrokaren testuinguruan herritarren mugikortasuna murrizteko asmoz, ordaindutako baimen berreskuragarri bat arautu baitzen funtsezko zerbitzuak ematen ez dituzten besteren konturako langileentzat, eranskinean, funtsezko sektoreen kategorian sartu zituen, “bai merkatuaren hornidura-katean parte hartzen duten jarduerak, bai premiazko ondasun eta zerbitzuak (elikagaiak, edariak, animalia elikadura eta beste barne) ekoizteko zentroetako zerbitzuen funtzionamenduan parte hartzen dutenak, eta, ondorioz, horien banaketa baimentzen da, jatorritik hasi eta azken destinoraino”. Azkenik, laguntza hau behar den denboran eta moduan onesteak eragotziko luke Nafarroako abeltzainei kalte egitea. Izan ere, beharrezkoa da araua ahalik eta lasterren argitaratzea, abeltzainek jarduerari eusteko nahikoa likidezia izan dezaten.\nHori dela eta, aurreko ekitaldietan bezala, transhumantziako abeltzaintzaren oinarrizko funtzionamendurako funtsezkoa da laguntza hauek eragozpenik gabe onestea, halako epeen etenaldia kenduta, eragozpenik izan ez dadin abeltzaintzako jarduera horri lotuta dagoen prestazio ekonomikoaren garapen zuzenean. Zehazki, laguntza horiek bide ematen dute azienda lekualdatzeko Nafarroako Foru Komunitatearen barnean larreak urtaroaren arabera aprobetxatzeko asmoz, eta komunikazioen sare bat garatzen dute, gaur egun oraindik erabiltzen dena. Sare horrek “igarobide ekologiko” batzuk ditu, honako alderdi hauek babesten laguntzen dutenak: bertako arrazak, migrazioa, banaketa geografikoa, eta basa espezieen truke genetikoa. Laburbilduz, jarduera hori ezinbestekotzat jotzen da abeltzaintzaren lehen sektorearen oinarrizko funtzionamendurako.\nBestalde, abelbideak transhumantzia bideak dira, ohiko artzaintza tokiak lotzen dituztenak artzainek eta abeltzainek aukera izan dezaten ahuntz, ardi, behi eta zaldi aziendak larre onenetara eramateko: eguraldia bare dagoela aprobetxatuta, udan mendateetara edo goi-mendiko larreetara, eta neguan, berriz, eguraldi epela dutenetara. Hasierako hartzaileak Zaraitzuko eta Erronkariko abeltzainak dira, gaur egun Errege Bardean barrutiak dituztenak. Dena den, egiaztatu da abeltzain gutxi batzuek baino ez dutela egiten oinezko transhumantzia. Halaber, badaude zenbait ustiategi, udan Erriberan edo Nafarroako beste eskualde batzuetan dituzten instalazioetatik Urbasa-Andiara oinez doazenak. Azken batean altxonbideak dira sareko bide nagusiak; ibilbide luzea dute, eta oro har iparraldetik hegoalderantz doaz, larre hauek lotuta: iparraldeko goi-mendiko larreak, udan erabiltzen direnak, eta hegoaldeko tokiak (hau da, Ebroko Erriberakoak eta Errege Bardeakoak), negua pasatzeko erabiltzen direnak. Altxonbide ospetsuenei dagokienez, azienda transhumanteek horiek erabiltzen jarraitzen dute haien ibilbidearen zati batean.\nDirulaguntzak, egoera berezi honetan, baliabide garrantzitsuak dira, administrazio publikoek erabil ditzaketenak osasun arloko krisi honen eragin soziala eta ekonomikoa leuntzeko.\nHortaz, bat etorriz COVID-19aren ondoriozko osasun krisia kudeatzeko xedez alarma egoera deklaratzen duen martxoaren 14ko 463/2020 Errege Dekretuaren hirugarren xedapen gehigarriaren 4. puntuarekin, espedientea hau bideratu eta tramitatuko da epeen etendura aplikatu gabe, fase guztietan, ezinbesteko prozedura bat delako abeltzaintzaren arloko zerbitzuen oinarrizko funtzionamendurako. Lehen sektorea funtsezkoa da krisi honetan elikagaien hornidura bermatzeko; hala aurreikusten du martxoaren 14ko 463/2020 Errege Dekretuaren 15. artikuluak, agintaritza eskudunak behartzen baititu neurriak hartzera hura bermatzearren. Funtsezkotzat jo daitezke transhumantziako abeltzaintzarentzako laguntza hauek, funtsezko neurriak baitira, jardunean mantentzen dituztenak transhumantziako abeltzaintzako ustiategiak, herritarrei bermatzen dietenak elikagaien hornidura, artzainek azienda larre hoberenetara eramaten ahal duten neurrian, eta aukera ematen dutenak udan aprobetxatzeko goi-mendietako mendateak eta larreak, eta klima epelagokoak neguan. Izan ere, Landa Garapeneko eta Ingurumeneko Departamentuak zehazten duen moduan, konpentsazio bat ematen da oinezko transhumantziako animalia bakoitzeko, altxonbideak mantentzeko asmoz. Prozedura hori, beraz, ezinbestekotzat jotzen da transhumantziako abeltzaintzaren jarduerarako eta lehen sektore horren oinarrizko funtzionamendurako.\n3. Oinezko transhumantziarako laguntzak emateko 2020ko deialdia onestea. Laguntza horiek “de minimis” araubidearen araberakoak izanen dira.\n4. Bat etorriz COVID-19aren ondoriozko osasun krisiko egoera kudeatzeko xedez alarma egoera deklaratzen duen martxoaren 14ko 463/2020 Errege Dekretuaren hirugarren xedapen gehigarriarekin, espediente hau eta dirulaguntzen deialdi honen ondoriozko guztiak bideratu eta tramitatuko dira epeen etendura aplikatu gabe, fase guztietan, ezinbesteko prozedurak direlako lehen sektoreko zerbitzuen oinarrizko funtzionamenduarentzat, abeltzaintzako jarduera eta elikagaien hornidura bermatzen dituztenak.\n5. Laguntza hauetarako 85.000 euroko gastua baimentzea, 2020rako Aurrekontu Orokorretako “Transhumantziarako laguntza” izeneko 710004-71310-4700-412207 partidaren kargura, ebazpen honen ondoriozko gastu konpromisoei aurre egiteko.\nIruñean, 2020ko ekainaren 11n.–Nekazaritzako eta Abeltzaintzako zuzendari nagusia, Ignacio Gil Jordán.\nEbazpen honen xedea da oinarri arautzaileak ezartzea Nafarroan oinezko transhumantziarako “de minimis” araubideko laguntzak emateko.\n• 1,5 euro umetarako ardi edo ahuntz bakoitzeko, 40 eta 80 kilometro bitarteko ibilbideetarako.\n• 2,5 euro umetarako ardi edo ahuntz bakoitzeko, 80 kilometrotik gorako ibilbideetarako.\n• 6 euro 24 hilabetetik gorako behi bakoitzeko eta 36 hilabetetik gorako zaldi bakoitzeko, 40 eta 80 kilometro bitarteko ibilbideetarako.\n• 9 euro 24 hilabetetik gorako behi bakoitzeko eta 36 hilabetetik gorako zaldi bakoitzeko, 80 kilometrotik gorako ibilbideetarako.\n4. Dirulaguntzen deialdi hau “de minimis” araubidearen menpean dago (Batzordeak 2013ko abenduaren 18an emandako 1408/2013 EE Erregelamendua, Europar Batasunaren Funtzionamenduari buruzko Tratatuaren 107. eta 108. artikuluak nekazaritzan “de minimis” laguntzei aplikatzeari buruzkoa). (2013ko L 352. Europar Batasunaren Aldizkari Ofiziala, abenduaren 24koa).\n5. Edozein onuraduni gehienez ere 20.000 euroko laguntza ematen ahal zaio hiru zergaldiko epean, Batzordeak 2013ko abenduaren 18an emandako 1408/2013 (EB) Erregelamenduaren 3. artikuluko 2. atalean xedatutakoaren arabera; Europar Batasunaren Funtzionamenduari buruzko Tratatuaren 107. eta 108. artikuluak nekazaritzan “de minimis” laguntzei aplikatzeari buruzkoa da erregelamendu hori.\na) Nafarroako Abeltzaintza Ustiategien Erregistro Orokorrean inskribaturik dagoen abeltzaintzako ustiategi baten titularra izatea 2020ko urtarrilaren 1a baino lehen.\n2. Onuradunek Dirulaguntzei buruzko azaroaren 9ko 11/2005 Foru Legearen 13. artikuluan ezarritako betebeharrak bete beharko dituzte.\nb) Transferentzia bidez kobratzeko eskabidea, Landa Garapeneko eta Ingurumeneko Departamentuari laguntzak lehen aldiz eskatzen dizkioten eskatzaileentzat.\ne) Zerga arloko eta Gizarte Segurantzarekiko betebeharrak egiaztatzeko baimena, hitzez hitz honako hau dioena:\n“Nik, ........................., nire izenean/......................... ordezkatuz, baimena ematen diot Landa Garapeneko eta Ingurumeneko Departamentuari, ................. ekitaldian, Nafarroan .................... laguntzak tramitatzeko prozeduran, nik/ordezten dudan entitateak zergen ordainketak eta Gizarte Segurantzarekikoak eguneratuak ditudala/dituela egiaztatzeko”.\ng) Lehenagoko e) atalarekin ados ez badago, pertsonak edo entitateak berak aurkeztu beharko ditu zerga betebeharren eta Gizarte Segurantzaren gaineko betebeharrak betetzeari buruzko datuak.\nh) Horietako agiriren bat Foru Komunitateko Administrazioak baldin badu, interesdunak eskabidean hala azaldu beharko du, adieraziz zein agiri den eta zein artxibotan dagoen. Agiriak datu babestuak baldin baditu, eskatzaileak Landa Garapeneko eta Ingurumeneko Departamentuari datuak aztertzeko baimena eman beharko dio.\n2.2. 2020ko urtarrilaren 1ean, nahitaezko urteko zentsuan gutxienez 700 ugaltzetarako ardi dituzten abeltzaintzako ustiategien eskaerak: 20 puntu.\nAbeltzaintza Zerbitzuko Abere Ekoizpenaren Atalak ebaluatuko ditu eskaerak.\n1. Eskaera harturik, egiaztatuko da eskatzaileak hirugarren oinarrian ezarritako baldintzak betetzen dituen eta laugarren oinarrian adierazitako agiriak erantsi dituen. Eskatzen diren agiriak aurkezten ez baditu, gehienez ere 10 eguneko epean zuzendu dezala eskatuko zaio interesdunari, eta ohartaraziko zaio ezen, hala egin ezean, eskaera bertan behera uzten duela ulertuko dela. Hala bada, espedientea artxibatzeko ebazpena eman, eta jakinaraziko zaio.\n4. Araubide honen araberako laguntzak ez dira emanen harik eta frogatu arte horrek ez duela berekin ekarriko onuradun bati emandako “de minimis” araubideko laguntzen zenbateko osoak gainditzea 2013ko abenduaren 18ko 1408/2013 EE Erregelamenduaren 3.2 artikuluan ezarritako muga, eta, orobat, frogatu arte aipatu erregelamenduan ezarritako baldintza guztiak betetzen direla.\n4. Ibilbidea GPS edo eguneko kokapenen bidez justifikatzea, zeinak adieraziko baitira egunen araberako ibilbidearen deskribapenean (II. eranskina): Egin beharreko transhumantziaren deskripzio-memoria.\nEzertan galarazi gabe onuradunak informazioa emateko betebeharrak ez betetzeak ekar ditzakeen zehapenak, haiek bete ezean, onartutako dirulaguntza ordaindu gabe utziko da, eta, zenbatekorik kobratu bada, itzuli egin beharko da, eta aurrerakinak ere bai, Dirulaguntzei buruzko Foru Legearen 35.1.c) artikuluan ezarritakoari jarraikiz.\nHamaikagarrena.–Dirulaguntzaren helburua bete dela eta hartutako funtsak erabili direla frogatzeko epea eta modua.\n2. Dirulaguntzei buruzko azaroaren 9ko 11/2005 Foru Legearen 35., 42. eta 43. artikuluetan xedatutakoari jarraikiz eginen dira diru-itzulketak, arau-hausteak eta zehapenak.\nEgin beharreko transhumantziaren deskripzio-memoria (PDFa).\nJarduera bukatu izanaren komunikazioa Ordainketaren eskaera (PDFa).\nIragarkiaren kodea: F2006030


Crammed Indoor Zen Garden Pretty Mini Idea Fashionizm | Homeproves indoor zen garden fountain. diy indoor zen garden. indoor zen water garden.\nCrammed Indoor Zen Garden Pretty Mini Idea Fashionizm\nHome » Home Design » Indoor Zen Garden » Crammed Indoor Zen Garden Pretty Mini Idea Fashionizm\nRelated Tags: #indoor zen garden fountain #diy indoor zen garden #indoor zen water garden #large indoor zen garden #indoor zen garden plants #indoor zen gardens #indoor zen garden kit #indoor zen garden ideas #indoor zen garden designs #indoor zen garden


barren.eus - 'Kotoizko zaindariak' film laburra estreinatuko dute eguenean Herriko Antzokian\nArgitaratua: 2018-11-06 14:31\nJoseba Elustondo eta Jon Garate mendizale elgoibartarrek Patagoniako Cerro Torre mendian eginiko eskalada saioak jasotzen ditu Kotoizko zaindariak film laburrak, baina hori baino gehiago ere bada ametsei eta erronka pertsonalei buruzko ikusentzunezkoa. "Ideia batek zure burua zeharkatzen duenean, ez dago atzera bueltarik...", diote Garatek eta Elustondok.\nMorkaikoren mendi emanaldi zikloan estreinatuko dute Kotoizko zaindariak film laburra. Eguenean, azaroaren 8an, eskainiko dute estreinakoz jendaurrean Elgoibarko Herriko Antzokian. Emanaldia 21:30ean hasiko da. Hamasei minutuko film laburraren ostean, Patagoniako mendi eta granitozko paretetan eginiko eskaladen berri emango dute Jon Garatek eta Joseba Elustondok, eta sortu duten filmaz ere egingo dute berba. Hona Kotoizko zaindariak filmaren aurrerapena.\n2018ko Udazkeneko Mendi Emanaldi Zikloa urriaren 25ean hasi zen, Pyrenees Stage Run: Gure mendi bidaia izeneko emanaldiarekin. Kotoizko zaindariak izango da bigarrena eta Dolomiti: piano piano, si va lontano izango da hirugarren emanaldia, azaroaren 15ean, musika eskolako auditoriumean (20:00). Elgoibarko emakumeek Italiako Dolomita mendietara eginiko "Txitxibilaldia" kontatuko dute. Zikloko laugarren saioan Bilbao Mendi Film Festival jaialdiko bost film labur eskainiko dituzte Herriko Antzokian. Azaroaren 22an izango da, 21:00etan. Alberto Iñurrategi mendizale aretxabaldarrak itxiko du aurtengo zikloa, azaroaren 28an eskainiko duen Porrotaren Alde hitzaldiarekin. Musika eskolan izango da (21:00).


Hiribusa. Eguneko zerbitzua Inauterietan | Tolosa\nLurraldebuseko autobusak ordutegi arrunta mantenduko dute, ez dago zerbitzu gehigarririk. Tolosa-Donostia lineak larunbatean ohikoa duen gaueko zerbitzua astelehenean ere egingo du. Garraio publiko guztia ostegunetik astearterarte Igarondoko bialetik desbideratuko da. Erdiguneko (Rondilla, San Frantzisko, Geltokiko eta Zezen plazako) paradak ez dira erabilgarri egongo. Rondillako paradaren ordez Santa Klaran ezarriko da autobusen parada.


Urretxuko Udala - IPARRAGIRRE2020 ren aurkezpena\nIPARRAGIRRE2020 ren aurkezpena\nAtzo eguerdian, Urretxuko Udaletxeko atarian aurkeztu zen Iparragirre 2020 programa.\nHasi berri den urte honetan 200 urte beteko dira Gernikako Arbolaren sortzailea Urretxun jaio zenetik, eta urteurrena behar den moduan ospatzeko jardueraz beteriko programa aurkeztu zuten atzo.\nPrograma anitza, orekatua eta partehartzailea osatu dutela azpimarratu zuten udal ordezkariek. Anitza diziplina ezberdinak lantzen dituelako, musika, antzerkia, literatura, turismoa,…; orekatua arlo ezberdinetan, haur eta helduentzako ekitaldiak, erderaz eta euskaraz, herrikoiak eta profesionalak, herrian egingo direnak eta kanpoan…; eta amaitzeko partehartzailea, behin baino gehiagotan aipatu den moduan proiektuen gehiengoa talde edo norbanakoek proposatutakoak direlako, eta udalak eurekin batera landu dituenak eta gauzatuko dituenak.\nAipatu dute gainera Iparragirre2020 ez dela urtebeteko proiektua, egitasmoaren helburua 2020tik haratago joango den ondare bat sortzea dela, eta hau Urretxun gelditzea. Hala nola “3 herri bizitza bat” proiektua, herrira turismoa erakarri nahi duena eta gerora, beste urretxuar batzuren bizitza ere lantzeko erabili daitekeena; Iparragirreren figuraz gain Urretxu ezagutarazi nahi du proiektu honek, Iparragirre2020 egitasmo osoak bezala.\nBigarren mendeurren hau ez da Iparragirreri egiten zaion lehen omenaldia, aurretik ere Estatua eraiki zenean, jaiotzaren 100 urte bete zirenean edo heriotzaren 100 betetakoan ere egin izan dira; betiere herrialde, herritar eta instituzioen arteko koordinazio eta elkarlanean.\nJarraian, egutegia aurkeztu dute; ekintza bakoitzaren azalpen labur bat eskainiz.\nUrtarrila: Bertsoaren Harria liburuaren aurkezpena (Urt.14)\nOtsaila: 3 herri bizitza bat ruta turistikoaren aurkezpena (Ots.2), Angelita Iparragirreren bertso askea antzezlanaren estreinaldia (Ots. 28)\nMartxoa: Iparragirre literatur sariak (Mar.6), Iparragirre, bihotzeko Jose Mari antzezlanaren aurrestreinaldia (Mar.10) eta Haur abesbatzen topaketa (Mar.29)\nApirila: Iparragirreren arbola . Gernikako Arbolaren kimua landatuko da hiltokian (Apir.6)\nMaiatza: Al encuentro de Iparragirre hitzaldi sorta (Mai. 6,13,20,27)\nEkaina: Unitate didaktikoa aurkezpena (Eka. 12) eta Musika Sinfoniko korala kontzertua, “Urretxutik Mundura” obraren estreinaldiarekin eta gonbidatu bereziekin (Eka. 14)\nAbuztua: Musika aitzaki programaren barruan Urretxu bisitatuko du Musika Hamabostaldiak eta herritik kanpo hainbat kolaborazio ere egingo dira arlo musikalean bereziki. Jaiotzaren egunean (Abuz. 12) Lora eskaintza egingo da mausoleoan.\nIraila: Angela erraldoiaren aurkezpena egingo da, Angela Kerexetaren eta garaiko emakumeen omenez eta Iparragirre kantuz ekimenean kale antzerki herrikoia ospatuko da (Ira.5). Iparragirreren herriak folklore jaialdia (Ira. 12) eta Iparragirre eta Santa Anastasia jai bereziak (Irailak 18-21)\nUrria: Iparragirre Balerdi kantuan banda eta haur abesbatzaren kontzertua (Urr. 17)\nAbendua: Wikipedian egindako lanaren aurkezpena (Aben 1) eta Film dokumentala ren estreinaldia ( 11)\nHauez gain urte osoko proiektuak, jarraipenekoak deitu dietenak ere izango dira; hala nola Iparragirreren abestien bertsio lehiaketa, Bilboko Orkestra Sinfonikoaren omenaldia, Donostiako kontzertua, edo Iparragirreren aste kulturala Madriden\nInformazio hau guztia esku-orri batean bilduta dago eta aurki Urretxuko etxe guztietan banatuko da, baina itxaron nahi ez duenak, dagoeneko Udalaren web orrialdean, Iparragirre atalean topatuko ditu proiektu bakoitzaren inguruko xehetasunak.\nAipatu zuten gainera, urtean zehar aldaketa txikiak egon daitezkeela datekin eta proiektu edo partehartzaileekin, Iparragirre bera bezala, Iparragirre2020 ere proiektu bizia delako.